You are at:Home»ধর্ম»জুমার দিনের কিছু আমল\nসিলেটের সকাল ডট কম । প্রকাশিতকাল:\t ৩ নভেম্বর ২০১৭, ১১:৩৬ পূর্বাহ্ণ\nসিলেটের সকাল ডেস্ক :: প্রতি বছর মুসলমানরা যেমন দুইটি ঈদ ঈদুল ফিতর ও ঈদুল আজহা পালন করে থাকেন, ঠিক তেমনি জুমার দিনকেও সাপ্তাহিক ঈদের দিন মনে করা হয়।\nমহান আল্লাহ রাব্বুল আলামিন নিজেই এ দিনকে সপ্তাহের অন্য দিনগুলোর তুলনায় অনেক বেশি গুরুত্ব ও ফজিলতপূর্ণ করেছেন।\nযে দিনের ব্যাপারে হাদিসে রাসুলুল্লাহ (সা.) বলেছেন, ‘মহান আল্লাহপাকের কাছে জুমার দিনটি ঈদুল ফিতর ও ঈদুল আজহার দিনের মতো শ্রেষ্ঠ দিন। এ দিনটি আল্লাহর কাছে অতি মর্যাদাসম্পন্ন।’ (ইবনে মাজাহ)। অন্য হাদিসে রাসুলুল্লাহ (সা.) বলেছেন, ‘মোমিনের জন্য জুমার দিন হলো সাপ্তাহিক ঈদের দিন।’ (ইবনে মাজাহ)।\nআর এ দিনের যে কোনো নেক আমলের সওয়াব অন্য দিনের তুলনায় অনেক বেশি। এ দিনে রয়েছে মুসলমানদের জন্য বেশি বেশি পুণ্য অর্জনের পাশাপাশি পাপ মোচনেরও বিশেষ সুযোগ। এছাড়া এ দিনের জন্য রয়েছে বিশেষ কিছু আমলও, যার জন্য রয়েছে অগণিত সওয়াব। সুতরাং এ দিন মোমিন মুসলমানদের জন্য বেশি বেশি নেক আমল করা প্রয়োজন। এমনকি যখন জুমার আজান হয়, তখন সব কাজ থেকে বিরত থেকে নামাজের প্রস্তুতি গ্রহণ করা মুসলমানদের জন্য কর্তব্য। কেননা মহান আল্লাহ তায়ালা কোরআনে বলেন, ‘হে মোমিনরা, জুমার দিনে যখন নামাজের আজান দেয়া হয়, তখন তোমরা আল্লাহর ইবাদতের জন্য দ্রুত যাও এবং বেচাকেনা বন্ধ কর। এটা তোমাদের জন্য উত্তম, যদি তোমরা বোঝ।’ (সূরা জুমুআহ : ৯)।\nশুধু তা-ই নয়, জুমার দিনের কারণে উম্মতে মুসলিমা অন্য উম্মতগুলোর আগে জান্নাতে যাবে। আর এ বিষয়ে হাদিসে হজরত আবু হুরায়রা (রা.) থেকে বর্ণিত, তিনি বলেন, রাসুলুল্লাহ (সা.) বলেছেন, ‘আমরা শেষে এসেছি; কিন্তু কেয়ামতের দিন সবার আগে থাকব। যদিও অন্য সব জাতিকে (ইহুদি ও খ্রিস্টান) গ্রন্থ দেয়া হয়েছে আমাদের আগে, আমাদের গ্রন্থ দেয়া হয়েছে তাদের পরে। অতঃপর জেনে রাখো, এ (জুমার) দিনটি আল্লাহ আমাদের দান করেছেন। তিনি এ ব্যাপারে আমাদের সঠিক পথের দিশা দিয়েছেন। আর অন্য লোকরা এ ব্যাপারে আমাদের পেছনে আছে। ইহুদিরা জুমার পরের দিন (শনিবার) উদযাপন করে আর খ্রিস্টানরা তার পরের দিন (রোববার) উদযাপন করে।’ (বোখারি ও মুসলিম)।\nআমলগুলো তুলে ধরা হলো:\n– উত্তম পোশাক পরিধান করা।\n– সুগন্ধি লাগানো।\n– প্রথম ওয়াক্তে মসজিদে যাওয়া।\n– সূরা কাহফ তেলাওয়াত করা।\n– মসজিদে গিয়ে কমপক্ষে দুই রাকাত সুন্নত নামাজ আদায় করা।\n– ইমামের কাছাকাছি গিয়ে বসা।\n– মনোযোগ দিয়ে খুতবা শোনা। খুতবা চলাকালীন কোনো ধরনের কথা না বলা; এমনকি কাউকে কথা বলতে দেখলে তাকে কথা বলতে বারণ করাও কথা বলার শামিল।\n– দুই খুতবার মাঝের সময় দোয়া করা।\nঅন্য সময় দোয়া করা, কারণ এ দিন দোয়া কবুল হয়।\n– রাসুলুল্লাহ (সা.) এর ওপর সারা দিন বেশি বেশি দরুদ পাঠানো।\nPrevious Articleবাসে যাত্রী তুলে ডাকাতি: ২৮ যাত্রীবেশী ডাকাত আটক\nNext Article রাত পোহালেই মাঠে গড়াচ্ছে বিপিএল : প্রস্তুত সিলেট


বাজেটে কালো টাকা সাদা করার সুযোগ দেওয়া ঠিক হবে না : সিপিডি | NTV Online\n০৯ মে, ২০২০, ২২:৪০\nআপডেট: ০৯ মে, ২০২০, ২২:৪২\nআগামী অর্থবছরের জাতীয় বাজেটে মধ্যবিত্ত শ্রেণির ওপর চাপ কমাতে করমুক্ত আয়সীমা দুই লাখ ৫০ হাজার টাকা থেকে বাড়িয়ে তিন লাখ ৫০ হাজার টাকা করার প্রস্তাব দিয়েছে সেন্টার ফর পলিসি ডায়লগ (সিপিডি)। সেই সঙ্গে সংস্থাটি মনে করে, বাজেটে কালো টাকা সাদা করার কোনো সুযোগ দেওয়া ঠিক হবে না।\nবাজেটে স্বাস্থ্য সুরক্ষা, কৃষি, সামাজিক নিরাপত্তা ও কর্মসংস্থান সৃষ্টিতে গুরুত্ব দিতে হবে বলেও সিপিডি সুপারিশ করেছে।\nআজ শনিবার ‘কোভিড-১৯ : বর্তমান প্রেক্ষাপট ও বাজেট ২০২০-২১’ শীর্ষক এক ভার্চুয়াল সংবাদ সম্মেলনে এসব কথা বলা হয়।\nসিপিডি বলছে, চলমান কোভিড-১৯ মহামারির প্রেক্ষাপটে ২০২০-২১ অর্থবছরে বিভিন্ন অর্থনৈতিক ঝুঁকির মধ্যে থাকবে বাংলাদেশের অর্থনীতি। এ অবস্থায় জনগণের স্বাস্থ্য সুরক্ষা, সামাজিক নিরাপত্তা ও কর্মসংস্থান সৃষ্টিকে অগ্রাধিকার দিয়ে আগামী অর্থবছরের জাতীয় বাজেট প্রণয়ন করা উচিত।\nসিপিডির সিনিয়র রিসার্চ ফেলো তৌফিকুল ইসলাম খান সংবাদ সম্মেলনে মূল প্রবন্ধ উপস্থাপন করেন।\nতৌফিকুল ইসলাম খান বলেন, চলমান মহামারির ফলে ২০২০-২১ অর্থবছরে জাতীয় অর্থনীতি বিভিন্নমুখী ঝুঁকির মধ্যে থাকবে। বাস্তবসম্মত লক্ষ্যমাত্রা নির্ধারণের মাধ্যমে এসব ঝুঁকি মোকাবিলার জন্য একটি সম্প্রসারণমূলক বাজেট প্রণয়ন করা জরুরি। বিভিন্ন সরকারি ব্যয় ও বরাদ্দের ক্ষেত্রে সাবধানতা অবলম্বন করে অগ্রাধিকার ভিত্তিতে প্রকল্প নির্ধারণ ও বাস্তবায়ন করা উচিত।\nসিপিডির নির্বাহী পরিচালক ড. ফাহমিদা খাতুন মিতব্যায়ী হয়ে অপ্রয়োজনীয় ব্যয় সংকোচনের মাধ্যমে অর্থের সংস্থানের পরামর্শ দিয়ে বলেন, প্রশাসনিক ও অন্যান্য অনুৎপাদনশীল খাতে সরকারের ৫০ শতাংশ ব্যয় কমানোর সুযোগ রয়েছে। বিভিন্ন দাপ্তরিক কার্যকমে ও সরকারি পরিবহন ব্যবহারের ক্ষেত্রে আরো স্বচ্ছতা আনয়নের মাধ্যমে সরকারের সাশ্রয়ী ও ব্যয় সংকোচনমূলক নীতি গ্রহণ করা যেতে পারে।\nসিপিডির সম্মানীয় ফেলো অধ্যাপক মোস্তাফিজুর রহমান কর্মসংস্থান বৃদ্ধি ও অপ্রত্যক্ষ করের ওপর বেশি চাপ না দেয়ার পরামর্শ প্রদান করেন। তিনি বলেন, চলমান মহামারির ফলে দেশের কর্মক্ষম জনগোষ্ঠীর একটি বড় অংশ, যারা দৈনিক ও চুক্তিভিত্তিক মজুরির ওপর নির্ভরশীল, তাঁরা এক বড় ধরনের অর্থনৈতিক শঙ্কার মধ্যে পড়েছেন। একই সঙ্গে, প্রবাসী কর্মীদের একটি উল্লেখযোগ্য অংশ দেশে ফিরে এসেছে এবং অনেকে কর্মহীন অবস্থায় রয়েছে। এ প্রেক্ষাপটে প্রবাসী কর্মীসহ দেশের কর্মহীন জনগোষ্ঠীর জন্য সরকারের একটি অর্থিক সহযোগিতা কাঠামো বাস্তবায়ন করা প্রয়োজন। ২০১৩ সালের পর থেকে দেশে মেডিকেল টেকনোলজিস্ট নিয়োগ বন্ধ রয়েছে। এসব খাতে ধারাবাহিকভাবে নিয়োগের মাধ্যমে স্বাস্থ্য জনবল কাঠামো শক্তিশালী ও দক্ষ করার সুযোগ রয়েছে বলেও মনে করেন তিনি।\nসিপিডির গবেষণা পরিচালক ড. খন্দকার গোলাম মোয়াজ্জেম সরকারের অনুন্নয়ন ব্যয় কমানোর পরামর্শ দিয়ে আগামী অর্থবছরে এ ধরনের ব্যয় কমানো উচিত বলে মত দেন। দেশের খাদ্য নিরাপত্তা নিশ্চিতে কৃষি খাতে ভর্তুকি বৃদ্ধি ও অব্যাহত রাখা এবং বিভিন্ন খাদ্যবান্ধব কর্মসূচি বাস্তবায়নের ওপর সরকারের জোর দেওয়া উচিত বলেও জানান ড. মোয়াজ্জেম।


উত্তপ্ত জম্মু কাশ্মীরের বালাকোট সেক্টর : চলছে দু পক্ষের গুলাগুলি ! উত্তপ্ত জম্মু কাশ্মীরের বালাকোট সেক্টর : চলছে দু পক্ষের গুলাগুলি ! – আওয়ার মিডিয়া ২৪\nউত্তপ্ত জম্মু কাশ্মীরের বালাকোট সেক্টর : চলছে দু পক্ষের গুলাগুলি !\nমিডিয়া ডেস্ক : মঙ্গলবার সকাল থেকেই উত্তপ্ত জম্মু কাশ্মীরের বালাকোট সেক্টর। সকাল থেকেই পাকিস্তানি সেনা গুলি চালাতে থাকে বলে অভিযোগ ভারতের। এছাড়াও মর্টার হামলা চালিয়েছে পাক সেনা এমন অভিযোগ করেছে ভারত।\nশেষ পাওয়া খবর অনুযায়ী পুঞ্চ জেলার বালাকোট সেক্টরের এই গুলির লড়াইয়ে পালটা প্রত্যাঘাত করেছে ভারতীয় সেনাবাহিনীও।\nএদিকে, ২৫ তারিখে ভারতীয় সেনাবাহিনীর সাথে বিচ্ছন্নতাবাদীদের সংঘর্ষে উত্তপ্ত হয় কাশ্মীর। কুলগামের মঞ্জগ্রামে বিচ্ছন্নতাবাদীদের লুকিয়ে থাকার খবর পায় ভারতীয় সেনাবাহিনী। এরপর এলাকায় যায় যৌথ বাহিনী। এলাকা ঘিরে বিচ্ছন্নতাবাদীদের খোঁজে তল্লাশি শুরু হয়।\nবেশ কয়েকটি বাড়ি ঘিরে ফেলতেই আচমকা ভারতীয় জওয়ানদের লক্ষ্য করে গুলি ছুঁড়তে শুরু করে বিচ্ছন্নতাবাদীদের। পালটা গুলি চালান ভারতীয় জওয়ানরাও। ভারতীয় সেনাবাহিনীর গুলিতে নিহত হয় দুই বিচ্ছন্নতাবাদীদের।\nজানা গিয়েছে, ভারতীয় সেনাবাহিনীর গুলিতে লস্কর-এ-তইবা বিচ্ছন্নতাবাদী সংগঠনের এক শীর্ষনেতাও নিহত হয়েছে। গত কয়েক বছরে কাশ্মীরের একাধিক নাশকতায় নিহত বিচ্ছন্নতাবাদীনেতা যুক্ত ছিল বলে ভারতীয় সেনাবাহিনীর তরফ থেকে জানানো হয়েছে।\nসূত্র মারফত পাওয়া খবরের ভিত্তিতে এলাকায় অভিযান চালায় সেনাবাহিনী। ৩৪ রাষ্ট্রীয় রাইফেলস, সিআরপিএফ ও পুলিশের যৌথ বাহিনী অভিযানে যায় এলাকায়। এতে গুলির লড়াইয়ে নিহত হয় লস্করের শীর্ষ নেতাসহ বিচ্ছন্নতাবাদীদের দুই জন।


‘রূপকল্প–২০৪১’ উন্নত বিশ্বে বাংলাদেশ\n২০৪১ সালের মধ্যে বাংলাদেশ হবে দক্ষিণ এশিয়ার সবচেয়ে সমৃদ্ধশালী দেশ- এমন লক্ষ্য নির্ধারণ করেছে সরকার। ২০২০ সালকে ভিত্তি বছর বিবেচনা করে অর্থনীতি ও আর্থসামাজিক নানা ক্ষেত্রে উচ্চাভিলাষী লক্ষ্য নিয়ে প্রণয়ন করা হয় রূপকল্প ২০৪১। এটা একটা ‘ভিশনারী দলিল’। ১০ সেপ্টেম্বর ২০২০ রূপকল্প ২০৪১ বাস্তবে রূপায়ণ: বাংলাদেশের প্রেক্ষিত পরিকল্পনা ২০২১-২০৪১’ আনুষ্ঠানিকভাবে প্রকাশ করা হয়। ২০৪১ সালে একটি উন্নত বাংলাদেশে রূপান্তরিত হতে গেলে আমরা কী কী অর্জন করতে চাই, তার বহিকাঠামোটি তুলে ধরা হয় এ প্রেক্ষিত পরিকল্পনায়। এ রূপরেখা বা কাঠামোকে কেন্দ্র করেই অর্জনগুলো বাস্তবায়নের বিস্তারিত পরিকল্পনা প্রণয়ন করা হবে। আর এর ওপর ভিত্তি করেই রচিত হবে আগামীর বাংলাদেশ।\nবর্তমান ও আগামীর বাংলাদেশ : প্রেক্ষিত পরিকল্পনা ২০৪১ এর ভিত্তিমূলে রয়েছে দুটি প্রধান অভীষ্ট –\n■ অভীষ্ট–১ : ২০৪১ সালের মধ্যে বাংলাদেশ হবে একটি উন্নত দেশ, যেখানে বর্তমান মূল্যে মাথাপিছু আয় হবে। ১২,৫০০ মার্কিন ডলারের বেশি এবং যা হবে ডিজিটাল বিশ্বের সাথে সম্পূর্ণ সঙ্গতিপূর্ণ।\n■ অভীষ্ট–২: বাংলাদেশ হবে সোনার বাংলা, যেখানে দারিদ্র্য হবে অতীতের ঘটনা। দারিদ্র্য নির্মূল করার পাশাপাশি পরিবেশের সুরক্ষা, উদ্ভাবনী জ্ঞান, অর্থনীতি বিকাশ ও উৎপাদিকা শক্তি বৃদ্ধি করে এমন একটি দ্রুতগতির অন্তর্ভুক্তিমূলক প্রবৃদ্ধি প্রক্রিয়ার মাধ্যমে এ রূপান্তর সাধন সম্ভব হবে। সামষ্টিক অর্থনৈতিক গতি-প্রকৃতি\nGDP’র আয় প্রবৃদ্ধি(%)\nCPI মূল্যস্ফীতি (%)\nজনসংখ্যা বৃদ্ধির হার (%)\nGDP’র (%) হিসেবে\nমোট জাতীয় সঞ্চয় (%)\nমোট বিনিয়োগ (%)\nবৈদেশিক প্রত্যক্ষ বিনিয়োগ (FDI)\nমাথাপিছু জাতীয় আয় (মা.ড.)\nআর্থিক নির্দেশক (GDP’র % হিসেবে)\nমোট ব্যয় (%)\nবহিঃস্থ নির্দেশক (প্রবৃদ্ধির হার % হিসেবে)\nবিনিময় হার (টাকা/মার্কিন ডলার)\nমাস হিসেবে আমদানি রিজার্ভ\nদারিদ্র্য ও আয় বৈষম্য\nআয় বৈষম্য (পালমা অনুপাত)\nমানব উন্নয়ন লক্ষ্যমাত্রা\nক.স্বাস্থ্য ও জনসংখ্যা\nMMR (প্রতি লক্ষ জন্মে)\nশিশুমৃত্যুর হার (প্রতি হাজার জন্মে)\nঅনূর্ধ্ব ৫ বয়সি শিশুদের ওজন স্বল্পতা (৫-৫৯ মাস)%\nস্বাস্থ্য বিমার আওতা(%)\nস্বাস্থ্য খাতে সরকারি ব্যয় (মোট দেশজ আয়ের %)\nখ.শিক্ষা ও প্রশিক্ষণ\nবয়স্ক সাক্ষরতার হার (%)\nনিট প্রাথমিক পর্যায়ে ভর্তি হার (%)\nপ্রাথমিক স্কুলে ঝরে-পড়া হার (%)\nনিট মাধ্যমিক পর্যায়ে ভর্তি হার (%)\nমাধ্যমিক স্কুলে ঝরে-পড়া হার (%)\nউচ্চ শিক্ষায় ভর্তির হার (%)\nউচ্চ শিক্ষায় ছাত্রীদের অংশ (%)\nTVET ভর্তি হার (%)\nশিক্ষায় সরকারি ব্যয় (GDP %)\nশ্রমিকের ন্যূনতম মজুরি ৭,১০০ টাকা\nদেশের চামড়া পণ্য ও জুতা কারখানা শিল্প খাতের শ্রমিকের নিম্নতম মজুরি ৭,১০০ টাকা নির্ধারণ করা হয়েছে। ৮ সেপ্টেম্বর ২০২০ এ-সংক্রান্ত প্রজ্ঞাপন জারি করে শ্রম ও কর্মসংস্থান মন্ত্রণালয়। প্রসঙ্গত, এ শিল্প খাতের শ্রমিকদের নিম্নতম মজুরি হার সুপারিশ করার জন্য ১৭ সেপ্টেম্বর ২০১৯ মালিক ও শ্রমিক প্রতিনিধিদের নাম ঘোষণার মাধ্যমে বোর্ড গঠন করা হয়। এ বোর্ডে মালিক ছিলেন ল্যান্ডমার্ক ফুটওয়্যার লিমিটেডের নির্বাহী পরিচালক মো. মমিনুল আহসান আর শ্রমিক প্রতিনিধি ছিলেন এপেক্স ফুটওয়্যার লিমিটেডের লাইন লিডার মো.আনিছুর রহমান। মজুরি বোর্ডের প্রস্তাবিত খসড়া সুপারিশ চূড়ান্ত করে ২ সেপ্টেম্বর জারি হওয়া প্রজ্ঞাপনটি ৮ সেপ্টেম্বর প্রকাশ করে শ্রম ও কর্মসংস্থান মন্ত্রণালয়।\n৬টি গ্রেড ও গ্রেড ৬–এর মজুরি কাঠামো\nপ্রজ্ঞাপন অনুযায়ী, চামড়াজাত পণ্য ও জুতা কারখানায় শ্রমিকরা ছয়টি গ্রেডে বিভক্ত। যথা- গ্রেড-১ : পদ ৩টি; গ্রেড-২ : পদ ১৯টি; গ্রেড-৩ : পদ ২২টি; গ্রেড-৪ : পদ ২৪টি; গ্রেড-৫ : পদ ২৫টি এবং গ্রেড-৬ : পদ ২৪টি। এ শিল্পখাতে শ্রমিক রয়েছে ৬৮ হাজার জন। শ্রমিকদের মূল মজুরি মাসিক ৩,৫০০ টাকা, বাড়ি ভাড়া ১,৭৫০ টাকা চিকিৎসা ভাতা ৬০০ টাকা, যাতায়াত ভাতা ৩৫০ টাকা, খাদ্য ভাতা ৯০০ টাকাসহ মোট ৭,১০০ টাকা। এর আগে, শ্রমিকদের মূল মজুরি ছিল ২,৪২৫ টাকা, বাড়ি ভাড়া ৭২৭.৫০ টাকা, চিকিৎসা ও যাতায়াত ভাতা ৩০০ ও ২০০ টাকাসহ মোট মাসিক মজুরি ছিল ৩,৬৫২.৫০ টাকা।\nবাংলাদেশের জিডিপি প্রবৃদ্ধি হবে ৬.৮% : (এডিবি)\nচলতি ২০২০-২১ অর্থবছরে বাংলাদেশের মোট দেশজ উৎপাদনের (জিডিপি) প্রবৃদ্ধি ৬.৮% হতে পারে। এ সময়ে মূল্যস্ফীতির হার ৫.৫%-এর ঘরেই থাকবে বলে পূর্বাভাস দিয়েছে এশীয় উন্নয়ন ব্যাংক (ADB)। একই সঙ্গে বাণিজ্য ঘাটতির পরিমাণ জিডিপির ১.১%-এ নেমে আসতে পারে। ১৫ সেপ্টেম্বর ২০২০ ম্যানিলা থেকে প্রকাশিত এডিবির ত্রৈমাসিক প্রতিবেদন ‘এশিয়ান ডেভেলপমেন্ট আউটলুক-২০২০’-এর সেপ্টেম্বর মাসের আপডেটে এ পূর্বাভাস দেওয়া হয়। এ প্রতিবেদনে বলা হয়, ২০২০-২১ অর্থবছরে বাংলাদেশে মূল্যস্ফীতি সহনশীল মাত্রায় থাকবে।


মাদকাসক্তি কি একটি রোগ? - মনের খবর\nমাদকাসক্তি কি একটি রোগ?\nমাদকাসক্তিনভেম্বর ২৬, ২০১৯ অধ্যাপক ডা. মোহিত কামাল\nক্রিয়া-বিক্রিয়া-প্রতিক্রিয়ার বিচারে মাদকদ্রব্য হচ্ছে রাসায়নিক পদার্থ। আর মস্তিষ্কও রসায়নের এক বিস্ময়কর কারখানা। এখানে চলে জীবনের সুশৃঙ্খল কর্মযজ্ঞ। মাদক যে-পথেই শরীরে ঢুকুক না কেন তা রাসায়নিক পরিবর্তন ঘটায় মস্তিষ্কে। ব্যাহত করে ব্রেনের স্বাভাবিক কাজ। দীর্ঘ ব্যবহারে কোষের গ্রাহকযন্ত্রের শারীরবৃৃত্তীয় কাজও বদলে যায়।\nযেমন : ইয়াবা ব্যবহারে ‘মগজ’ শুকিয়ে সংকুচিত হয়ে যেতে পারে, পুরো মস্তিষ্ক আকারে ছোট হয়ে যেতে পারে। এমনকি জেনেটিক উপাদানসমূহ, মেসেঞ্জার ‘আরএনএ’-এর মধ্যে উত্তেজক মাদকের ‘উপজাত’-এর প্রতিলিপি বসে গিয়ে পরবর্তী প্রজন্মকে মাদকের ঝুঁকিতে ফেলে দিতে পারে। এসব পরিবর্তনে ক্ষতির শিকার হয় দেহ-মন, আচরণ। এখানে মাদকদ্রব্য হচ্ছে একটি এজেন্ট (Agent) বা ঘটক। আর মাদকাসক্তি হচ্ছে মাদকদ্রব্যের ওপর দৈহিক ও মানসিক নির্ভরশীলতা। মাদকদ্রব্য ব্যবহারে ব্যক্তি তাৎক্ষণিক আনন্দ বা তৃপ্তি লাভ করে, ফুরফুরে ভাব তৈরি হয় তার মনে। এই মজাই শেষ নয়। ক্রমে তৃপ্তির আড়ালে ক্ষতির পাহাড় জেগে ওঠে। নেশাগ্রহণকারীর দেহ-মনের ক্ষতির পাশাপাশি সংকট তৈরি হয় সামাজিকতায়, আত্মিক ও মূল্যবোধে।\nমাদক গ্রহণ থেকে বিরত থাকলেও দৈহিক যাতনা বাড়ে, কষ্ট বাড়ে তার। এ যাতনা দূর করতে পুনঃপুন মাদক নিতে বাধ্য হয়, আসক্ত হয়ে পড়ে সে। বারবার গ্রহণের ফলে আগের মাত্রা আর তৃপ্তি দিতে পারে না, মাত্রা বাড়াতে হয়, মাদক গ্রহণের সময়কালও বাড়াতে হয়। কিংবা অন্য মাদকদ্রব্যের দিকে ছুটতে হয়। ফলে নিয়ন্ত্রণ হারিয়ে বিভিন্ন সামাজিক অপরাধে জড়িয়ে পড়ে সে। এ ক্ষেত্রে ব্যক্তি বা মাদকসেবী হচ্ছে আশ্রয়দাতা। আর মাদকদ্রব্য হচ্ছে এজেন্ট। এসব দ্রব্য ব্যক্তির দেহমনে ভর করে, আশ্রয় নেয় এবং বিক্রিয়া ঘটায়, তৈরি করে আসক্তি।\nমাদকাসক্তির ক্ষেত্রে এজেন্ট (মাদকদ্রব্য) ব্যক্তির দেহমনে ভর করে, আশ্রয় নেয় এবং বিক্রিয়া ঘটায়, তৈরি করে আসক্তি। চারপাশের সহায়ক পরিবেশ ব্যক্তিকে আসক্ত হওয়ার পথে ঠেলে দেয়। অর্থাৎ দেখা যাচ্ছে রোগতত্ত্বের মূল ফ্রেম Agent-Host I Environment-এর মিথস্ক্রিয়া ঘটছে আসক্তির ক্ষেত্রে। এ কারণে বলা যায়, মাদকাসক্তি একটি রোগ। কিন্তু সাধারণ মানুষের ধারণা ভিন্ন। অনেকে মনে করেন, মাদকাসক্তি একটি সামাজিক সমস্যা; কেউ কেউ মনে করেন এটি অপরাধ, শাস্তিই প্রধান চিকিৎসা। কেউ একধাপ এগিয়ে মনে করেন-এটি বদঅভ্যাস, ইচ্ছে করলে ছাড়তে পারে, নৈতিক অবক্ষয়ের কারণে ধিক্কারই তাদের প্রাপ্য। না, এ ধারণা ঠিক নয়। এটি একটি রোগ। এ রোগের চিকিৎসায় বৈজ্ঞানিক পথ গ্রহণ করাই যুক্তিযুক্ত।\nকেন গ্রহণ করতে হবে বৈজ্ঞানিক চিকিৎসা?\nকারণ দীর্ঘমেয়াদি মাদকের প্রভাবে ক্ষতির পাহাড় গেড়ে বসে ব্যক্তির দেহ-মনে, সার্বিক জীবনে, সামাজিকতায়, মূল্যবোধে। মাদকে একবার জড়িয়ে গেলে রেহাই পাওয়া কঠিন। এখন আমরা দেখব কী কী ক্ষতি হয়, ক্ষতির কারণে কীভাবে মাদকাসক্তজনের ব্যক্তিগত, পারিবারিক, সামাজিক ও কর্মজীবন ব্যাহত হয়, কীভাবে কর্মঘণ্টার অপচয় ঘটে, দেখব কীভাবে টিনএজ কিংবা তরুণদের শিক্ষাজীবন ছারখার হয়ে যায়। মনে রাখতে হবে, ইয়াবা, গাঁজা, হেরোইন, ফেনসিডিল, ঘুমের ওষুধ, পেথেডিন ইত্যাদি ব্যবহারের ক্ষতি রোগীর জীবনে বিরাট ধস নামিয়ে দেয়।এই ক্ষতির চারটি গ্রুপ করা যায় :\nচোখ : চোখের মণি সংকুচিত হয়ে যেতে পারে, দেখার ক্ষমতা লোপ পেতে পারে।\nফুসফুস : শ্বাসযন্ত্রে নানা রোগের আক্রমণ ঘটতে পারে। যেমন-ফুসফুসে ক্যান্সার, যক্ষা, ব্রংকাইটিস ইত্যাদি রোগ হতে পারে। ক্ষীণ হয়ে যেতে পারে শ্বাসপ্রশ্বাস। ফুসফুসে পানিও জমতে পারে।\nহার্ট : বুকের ঢিবঢিব বা হৃৎস্পন্দন মাত্রাতিরিক্ত বেড়ে বা কমে যেতে পারে। হৃৎপিন্ডের কাজ করার ক্ষমতা হ্রাস পেতে পারে। হার্ট বড় হয়ে যেতে পারে, কার্ডিয়াক অ্যারেস্টও হতে পারে।\nরক্তকণিকা : রক্তকণিকার সমস্যার কারণে রোগপ্রতিরোধ ক্ষমতায় ধস নামতে পারে। যে-কোনো সহজ কারণে ইনফেকশনে আক্রান্ত হওয়ার সম্ভাবনা বেড়ে যায়।\nলিভার : লিভারের সমস্যা যেমন-জন্ডিস, হেপাটাইটিস ‘বি’, সিরোসিস এমনকি ক্যান্সার হয়ে যেতে পারে।\nপরিপাকতন্ত্র : পরিপাকতন্ত্রের সমস্যার মধ্যে খাওয়ার রুচি কমে যাওয়া, হজমে সমস্যা, এসিডিটি, আলসার, কোষ্ঠকাঠিন্য এমনকি আমাশয়ভাব থাকতে পারে।\nপ্রজননতন্ত্র এবং যৌনক্ষমতা : প্রাথমিকভাবে যৌন ইচ্ছে একটু বাড়তে পারে, কিন্তু পারফরমেন্স বা দক্ষতা বাড়ে না, পরবর্তী সময়ে ইচ্ছেও লোপ পেতে থাকে। বীর্যে কমে যেতে পারে শুক্রকীটের পরিমাণ, তৈরি হতে পারে বিকলাঙ্গ শুক্রকীট। ফলে সন্তান জন্মদানে ব্যর্থ হওয়ার সম্ভাবনা তৈরি হয়ে যেতে পরে, কিংবা বিকলাঙ্গ, প্রতিবন্ধী শিশু জন্ম নেওয়ার সম্ভাবনা উড়িয়ে দেওয়া যায় না। এ ছাড়াও যৌন রোগ যেমন- সিফিলিস, মারাত্মক এইডসের সম্ভাবনাও বেড়ে যায়।\nত্বক : অপরিচ্ছন্নতার কারণে খোস-পাঁচড়া, চুলকানি, বিভিন্ন ছত্রাকজনিত রোগ হতে পারে। সুই ব্যবহারকারীদের ত্বকে ঘা, ফোঁড়া বা রক্তবাহী নালীতে প্রদাহ কিংবা ইনফেকশন হতে পারে।\nমাদকের প্রভাবে মূলত ক্ষতিগ্রস্ত হয় মস্তিষ্কের ক্ষমতা। ফলে ক্ষতিগ্রস্ত হয় মানসিক প্রক্রিয়া যেমন : প্রত্যক্ষণ, আবেগ, চিন্তা, প্রেষণা, স্মরণশক্তি ইত্যাদি। আচরণে ফুটে ওঠে অস্বাভাবিকতা। ছাত্রছাত্রীরা অমনোযোগী হয়ে যেতে পারে, অমনোযোগিতার কারণে স্মৃতির ভিতও দুর্বল হয়ে যেতে পারে। মেজাজ চড়া থাকতে পারে, অস্থিরতায় ডুবে গিয়ে পড়াশোনা ও কর্মদক্ষতা হারিয়ে ফেলতে পারে। উদ্যমের অভাবে তারা অলসতায় কাবু হয়ে যেতে পারে। মনের প্রধান একটি স্তম্ভ আবেগ নিয়ন্ত্রণহীনতার কারণে উগ্র মেজাজের বিস্ফোরণ ঘটতে পারে। ডিপ্রেশন কিংবা ম্যানিয়ার মতো মানসিক রোগে আক্রান্ত হতে পারে, অ্যাংজাইটি ডিজঅর্ডার হতে পারে। প্রত্যক্ষণ ও চিন্তায় জট তৈরি হওয়ার কারণে সিজোফ্রেনিয়ার মতো মানসিক রোগও দেখা দিতে পারে।\nআসক্তদের আত্মহত্যার প্রবণতাও বেড়ে যায়, এমনকি ব্যক্তিত্বেরও বিপর্যয় ঘটে। তারা হিংস্র হয়ে যায়, পাষন্ড, নির্মম-নিষ্ঠুর হয়ে খুন করতে পারে আপন সন্তান ও স্ত্রীকে। এমনকি মা-বাবাকেও। পারিবারিক সহিংসতার একটা বড় কারণ মাদক। তারা সন্দেহপ্রবণ হয়ে যেতে পারে। সন্দেহের কারণে খুনোখুনি করতেও দ্বিধাবোধ করে না। সামাজিক ক্ষতি বিপর্যয় নেমে আসে নেশাখোরদের সামাজিক জীবনে। পারিবারিক শান্তি হারিয়ে যায়। মায়া-মমতা-ভালোবাসা পুড়ে যাওয়ার কারণে বড়দের প্রতি শ্রদ্ধা, ছোটদের প্রতি আদর, কিছুই অবশিষ্ট থাকে না। বিবাহিত জীবনের মূল অস্তিত্ব খুঁজে পাওয়া দুষ্কর।\nতবে এদের বাইরের ঝকমারি খোলস অনেক সময় বিপরীত লিঙ্গের মানুষকে মোহগ্রস্ত করে। পুড়ে ছারখার করে দেয় প্রেমিক-প্রেমিকার জীবন। নেশাসক্তদের কারণে সামাজিক নিরাপত্তার বিপর্যয় ঘটে। এই নিরাপত্তাহীনতা সাধারণ মানুষের মানসিক স্বাস্থ্য সমস্যার একটি বড় কারণ। আসক্তির কারণে রোগী বিভিন্ন সামাজিক কর্মকান্ড থেকে নিজেকে গুটিয়ে নেয়, দাওয়াতে যায় না কিংবা ঘরে মেহমান এলে তার কোনো ভাবান্তর ঘটে না। সবাইকে এড়িয়ে চলে। তবে আসক্তদের সাহচর্যে ভালো থাকে সে। তাদের মাঝেই সময় কাটাতে উদগ্রীব থাকে। নতুন বন্ধুসার্কেল গড়ে তোলে। নেশাখোররা সহজে ঢুকে যায় অপরাধ জগতে। মাদক ব্যবসার সঙ্গেও জড়িয়ে পড়ে, ক্রমে নিরপরাধ যুবসমাজকে বাগে এনে এরা দলে ভেড়ায়।\nমাদকাসক্তের নৈতিক মূল্যবোধ সমূলে উৎপাটিত হয়ে যায়, একাকার হয়ে যায় ন্যায়-অন্যায় বোধ। অনবরত মিথ্যা বলে, অন্যায় আচরণের জন্যে অনুশোচনায় ভোগে না। তাদের মনে তীব্র হতাশা কাজ করে। ধর্মে বিশ্বাস থাকলেও হতাশা কাটিয়ে উঠতে পারে না বলেই মাদকাসক্ত ব্যক্তির অন্তরে বিরাট শূন্যতা বিরাজ করে। আধ্যাত্মিকভাবে নিঃস্ব হয়ে যায় তারা। মাদকাসক্তি শুরুর আগের মানুষ এবং পরের মানুষের মধ্যে আমূল পরিবর্তন ঘটে যায়, যেন নিজের মধ্যে জেগে ওঠে অন্য ধরনের এক দানব। সহজ করে বলা যায় মাদকাসক্তের মস্তিষ্ক এক রাসায়নিক বোমায় পরিণত হয়। মানববোমা হয়ে তারা পরিবারে সমাজে ঘুরে বেড়ায়। এই বোমা বহনকারী দানব-মানুষ পারে না হেন অপরাধ নেই জগতে। এ কারণে মাদকাসক্তি চিকিৎসায় আত্মিক উদ্দীপনা জাগিয়ে তোলার ব্যবস্থা নেয়া হয় বিশ্বব্যাপী।\nচাকরিতে মনোযোগ দিতে পারে না, ঠিকমতো অফিসে যায় না মাদকসেবী। নানা অনিয়মের কারণে সে চাকরিচ্যুত হয়, অধিকাংশের কর্মজীবনই পুরোপুরি ব্যর্থ হয়ে যায়। চাকরিও পায় না, তাদের টানও থাকে না কর্মজীবনের প্রতি।\nমানসিক রোগের শ্রেণিবিন্যাসে মাদকাসক্তি\nউল্লিখিত কারণ ছাড়া আরো বহু কারণে ‘আমেরিকান সাইকিয়াট্রিক এসোসিয়েশন’ কর্তৃক প্রণীত ‘ডায়াগনোস্টিক অ্যান্ড স্টাটিসটিক্যাল ম্যানুয়েল অব মেন্টাল ডিজঅর্ডারস’ (ডিএসএম-৫) ও ‘ইন্টারন্যাশনাল ক্লাসিফিকেশন অব ডিজিজ’ (আইসিডি-১০) রোগের শ্রেণিবিন্যাসদ্বয়ে মাদকাসক্তিকে মানসিক রোগের অন্তর্ভুক্ত করা হয়েছে। আর ন্যাশনাল ইনস্টিটিউট অব ড্রাগ অ্যাবিউজ (এনআইডিএ, ইউএসএ)-এর বিশেষজ্ঞ দল সংজ্ঞা দিতে গিয়ে বলেছেন, মাদকাসক্তি হচ্ছে একটি Chronic Relapsing Brain Disease। জাতিসংঘের মহাসচিবও বলেছেন-‘এটি কোনো অপরাধ নয়, এটি রোগ, স্বাস্থ্যগত সমস্যা।’\nমোহিত কামাল পেশায় একজন মনোচিকিৎসক, মনোশিক্ষাবিদ, সাইকিয়াট্রিস্ট ও সাইকোথেরাপিস্ট। শব্দঘর নামের নিয়মিত প্রকাশিত একটি সাহিত্য-সংস্কৃতির মাসিক পত্রিকার সম্পাদকও তিনি। বর্তমানে তিনি জাতীয় মানসিক স্বাস্থ্য ইনস্টিটিউট (এনআইএমএইচ), ঢাকা এর পরিচালক হিসেবে কর্মরত আছেন। তিনি বাংলাদেশ এসোসিয়েশান অব সাকিয়াট্রিস্টস এর সাবেক সাধারণ সম্পাদক।\nইন্টারনেট এডিকশন একটি মানসিক ব্যাধি


ইতিহাস বদলে দিতে চান মিসবাহ || The Daily Janakantha\nইতিহাস বদলে দিতে চান মিসবাহ\nPrint বিশ্বকাপে পাক-ভারত ম্যাচ নিয়ে আগাম উত্তাপ স্পোর্টস রিপোর্টার ॥ ক্রিকেটে ভারত-পাকিস্তান লড়াই মানে অন্য উত্তেজনা, বাড়তি উত্তাপ। সেটি যদি হয় বিশ্বকাপের মতো বড় আসরে তবে তো কথাই নেই! কাকতালিয় দরজায় কড়া নাড়া অস্ট্রেলিয়া-নিউজিল্যান্ড বিশ্বকাপে এবার একই গ্রুপে চিরবৈরী দুই পরাশক্তি। ১৫ ফেব্রুয়ারি গ্রুপ ‘বি’এ দু’দলের বিশ্বকাপ মিশন শুরুই হবে নিজেদের মধ্যে লড়াই দিয়ে! বর্তমান চ্যাম্পিয়ন ভারত এবারও হট ফেবারিট, পাকিস্তান ‘চিরায়ত আনপ্রেডিক্টেবল’। তাছাড়া বিশ্বকাপে পাকিস্তান কখনই ভারতকে হারাতে পারেনি! পাকিরা এবার সে ধারা বদলে দিতে মরিয়া। শত্রুদেশকে হারিয়েই মিশন শুরু করতে চান অধিনায়ক মিসবাহ-উল হক। ‘জানি বিশ্বকাপে এ পর্যন্ত ভারতকে হারাতে পারিনি। কিন্তু এবার সেই ইতিহাস বদলে দিতে চাই। বিরল নজির স্থাপন করতে প্রবল ইচ্ছা, আর ক্ষুধান নিয়েই নামব আমরা। টি২০ বিশ্বকাপ ধরলে শ্রেষ্ঠত্বে এ রকম লড়াইয়ে আমি তিন তিনটি ম্যাচ খেলেছি। ২০০৭-এ প্রথম টি২০ বিশ্বকাপে দুটি এবং গত ২০১১ বিশ্বকাপের সেমিফাইনালে ছিলাম। তারপরও এর পরিষ্কার কোন উত্তর আমার কাছে নেই!’ এমনিতে দু’দলের লড়াই সেয়ানে-সেয়ানে, সেখানে অনেক জয় রয়েছে পাকিস্তানের। কিন্তু চিরপ্রতিদ্বন্দ্বীদের বিপক্ষে বিশ্বকাপে কেন এই অবস্থা? এই প্রশ্নের একটা ব্যাখ্যাও দেয়ার চেষ্টা করেন সময়ের বর্ষীয়ান এই তারকা ক্রিকেটার। মিসবাহ বলেন, ‘হয়ত বিশ্বকাপ বলে আমরা স্নায়ুর চাপটা নিতে পারি না। কঠিন পরিস্থিতি নিয়ন্ত্রণ হারাই। হয়ত অনেকের মনে এমন বিশ্বাস দাঁড়িয়ে গেছে যে বিশ্বকাপে আমরা কখনই ওদের হারাতে পারব না!’ তিনি আরও যোগ করেন, ‘এই রকম অবস্থা তখনই হয়, যখন আপনি ম্যাচটাকে দারুণ সিরিয়াসলি নেন। মনে মনে দারুণ স্পেশাল ভাবেন। তাছাড়া ব্যক্তিগতভাবে আমার মনে হয়, প্রতিটা বিশ্বকাপে যেহেতু এই ম্যাচটা একবার করেই হয়েছে, সেজন্য পাকিস্তানের দিক থেকে ব্যাপরটা আরও কঠিন হয়ে উঠেছে। অন্তত দুটি করে ভারত-পাকিস্তান ম্যাচ হলে স্কোরলাইনটা এমন হতো না। তবে এবার আমরা এই ছবিটা বদলে দিতে বদ্ধপরিকর।’ ১৪ ফেব্রুয়ারি যাত্রা শুরু ১১তম বিশ্বকাপের। পরদিন ১৫ ফেব্রুয়ারি এ্যাডিলেড ওভালে পাক-ভারত মহারণ। অধিনায়ক মিসবাহ, কোচ মইন খান থেকে শুরু পাকিস্তানের নবীনতম ক্রিকেটারও ইতিহাস বদলে দিতে মরিয়া। ১৯৯২ থেকে শেষ পাঁচ বিশ্বকাপের পাঁচটিতেই মুখোমুখি হয়েছে চিরশত্রু দুই ক্রিকেট পরাশক্তি, প্রতিবারই পরাজিত দলের নাম পাকিস্তান। শক্তির বিচারে ব্যাটিং নির্ভর ভারতকে হারাতে পরিকল্পনার কথা জানিয়ে মিসবাহ আরও বলেন, ‘আমার মনে হয় আলোচিত ভারত ম্যাচে আমাদের শুরু থেকে শেষ পর্যন্ত ভাল বোলিং করতে হবে। ভারতীয়দের পাওয়ারহাউস ব্যাটিং থামাতে প্রাণপণ চেষ্টাই করতে হবে। বিরাট কোহলি, মহেন্দ্র সিং ধোনি বা রোহিত শর্মাদের নিয়ে আলাদা পরিকল্পনার সুযোগ নেই। ওরা প্রত্যেকেই ভয়ঙ্কর। কেউ যদি লম্বা সময় ক্রিজে থাকে, তবেই বিপদ! এক কথায় ভারতের গোটা ব্যাটিং লাইনের দিকেই বিশেষ দৃষ্টি রাখতে হবে।’ ভারত-পাকিস্তান ম্যাচ নিয়ে কেন এত উন্মাদনা? এমন প্রশ্নের উত্তরে পাক সেনাপতির মত, ‘দুই দেশের সমর্থক ম্যাচটাকে আবেগ দিয়ে দেখে, যেটা ভারতÑশ্রীলঙ্কা বা পাকিস্তান শ্রীলঙ্কা ম্যাচে হয় না। আমার মনে হয় যতটা না মাঠে দু-দলের খেলোয়াড়ি, তার চেয়ে বেশি সমর্থকদের চাওয়া পূরণের বিষয়টাই বড় হয়ে ওঠে।’ পাশাপাশি সব ছাপিয়ে দিন শেষে এটি একটি ক্রিকেট ম্যাচই, এ নিয়ে যাতে খারাপ কিছু না ঘটে তার জন্য আহ্বান জানন মিসবাহ। ‘এই ম্যাচে যারা হারেন, তাদের সমর্থক হতাশায় মুষড়ে পড়েন। আবার যারা জেতে তাদের সমর্থক আনন্দে পাগলের মতো আচরণ করে বসেন। আমি সব সমর্থকদের অনুরোধ জানাব, ১৫ তারিখের ম্যাচটাকে উপভোগ করুণ। টেনশন করবেন না, টেনশন নিয়ে যেমন সেরাটা খেলা যায় না, তেমনি খেলা উপভোগও করা যায় না। যারা ভাল করবে তাদের হাততালি দিয়ে অভিনন্দন জানান।’


স্পোর্টস রিপোর্টার ॥ জিম্বাবুইয়ে টেস্ট খেলুড়ে দল, আয়ারল্যান্ড আইসিসির সহযোগী সদস্য। জিম্বাবুইয়ের ভা-ারে ব্রেন্ডন টেইলর-হ্যামিল্টন মাসাকাদজার মতো বিশ্বমানের ক্রিকেটার। স্বাভাবিক বিচারে তাই জিম্বাবুইয়েরই আজ এগিয়ে থাকার কথা। কিন্তু কথা যখন বিশ্বকাপ নিয়ে তখন সমীকরণ বদলে যেতে বাধ্য, অভাবিত নৈপুণ্যে যে বাধ্যতা তৈরি করেছে আইরিশরা! অধিনায়ক উইলিয়াম পোর্টারফিল্ডের আত্মবিশ্বাসের দৃঢ়তাকে তাই ঔদ্ধত্যের মতো শোনায় ‘যখন সব কিছু আপনার নিয়ন্ত্রণে তখন প্রতিপক্ষ নিয়ে ভাবার সময় কোথায়!’ বলেন কোয়ার্টার ফাইনালের স্বপ্নে বিভোর আইরিশ সেনাপতি।\n৩ খেলায় ২ জয়ে ৪ পয়েন্ট নিয়ে পুল ‘বি’এর পঞ্চম স্থানে আয়ারল্যান্ড। রান রেটের সৌজন্যে ওপরে থাকলেও তৃতীয় ও চতুর্থ স্থানে থাকা ওয়েস্ট ইন্ডিজ এবার পাকিস্তানের পয়েন্টও সমান ৪। তবে আয়ারল্যান্ড ম্যাচ একটি কম খেলেছে। সে অর্থে ‘উন্মুক্ত’ পুল ‘বি’ থেকে কোয়ার্টারে ওঠার সুযোগ রয়েছে আয়ারল্যান্ডের। নিজেদের প্রথম ম্যাচেই সাবেক চ্যাম্পিয়ন ওয়েস্ট ইন্ডিজকে হারিয়ে চমক দেখায় আইরিশরা। সেই ম্যাচের কথা উল্লেখ না করলে বিশ্বকাপের আইরিশ-চমকের অনেক কিছু অজানা থেকে যাবে! আগে ব্যাটিং করে উইন্ডিজ যখন ৩০৪ রান করে, তখন অনেকে ধরেই নিয়েছিলেন এক তরফা হবে ম্যাচ। কিন্তু পল স্টারলিং, এড জয়েস ও নাথান ও’ব্রায়েনের তিন-তিনটি ম্যারথন হাফ সেঞ্চুরির সৌজন্যে ইতিহাস রচনা করে আয়ারল্যান্ড। ১৩ ওভারে ৭১, এরপর ২ উইকেটে ১৭৭, ৩ উইকেটে ২৭৩! ম্যাচের নায়ক স্টারলিং ৮৪ বলে ৯২, অপর দুই তারকা এড জয়েস ৬৭ বলে ৮৪ ও নাথান ও’ব্রায়েন ৬০ বলে অপরাজিত থাকেন ৭৯ রানে। ৪.১ ওভার হাতে রেখে লক্ষ্যে পৌঁছে যায় আয়ারল্যান্ড!\nআরও একবার চমক দেখায় সহযোগী দেশটি। বিশ্বকাপের তিনবার তিন শ’র বেশি রান টপকে জয় পায় আয়ারল্যান্ড। ক্রিকেটের শ্রেষ্ঠত্বের লড়াইয়ে এমন ঘটনাই যেখানে মাত্র পাঁচটি, তার তিনটিতেই নাম তাদের! অনেকে সেটিকে অঘটন বলেন। সেটিই বাস্তব। তবে অধিনায়ক তা মানতে রাজি নন। ‘অনেকে উইন্ডিজের বিপক্ষে আমাদের জয়কে অঘটন হিসেবে দেখেন। আমি কোনভাবেই তা মানি না। আমরা প্রতিটি ম্যাচে জয়ের প্রস্তুতি নিয়েই এসেছি! লক্ষ্য কোয়ার্টার ফাইনালে খেলা।’ আরব আমিরাতের বিপক্ষে ২ উইকেটের ঘাম ঝরানো জয়ের পর অবশ্য শক্তিধর দক্ষিণ আফ্রিকার কাছে বড় ব্যবধানে হারে তারা। কিন্তু দক্ষিণ আফ্রিকা আর জিম্বাবুইয়ে এক নয়। জিম্বাবুইয়ের বিপক্ষে জয়ের সামর্থ্য রয়েছে আইরিশদের। ‘আগেও বলেছি, প্রতিপক্ষ নিয়ে কখনও ভাবী না আমরা। আমাদের একমাত্র লক্ষ্য জয়। জিম্ববুইয়েকে হারিয়ে কোয়ার্টারের পথে এগিয়ে যেতে চাই। আমাদের হাতে বিশ্বমানের পারফর্মার রয়েছে, সবাই জ্বলে উঠলে যে কোন দলকে হারানো সম্ভব।’ যোগ করেন পোর্টারফিল্ড।\nখুব বাড়িয়ে বলেননি। বল হাতে জন মুনি, ম্যাক্স সরেনসেন, স্পিন ভেল্কিতে তরুণ জর্জ ডকরেল খুবই চাতুর্যময়। অলরাউন্ড পজিশনে পল স্টারলিং, ভ্রাতৃদ্বয় নেইল ও’ব্রায়েন ও কেভিন ও’ব্রায়েন ম্যাচের মোড় ঘুরিয়ে দিতে সক্ষম। ব্যাট হাতে অধিনায়ক পোর্টারফিল্ড, এড জয়েস তো আন্তর্জাতিক মানের। সুতরাং দুর্বল আরব আমিরাতের বিপক্ষে ৪ উইকেটের কষ্টের জয়ের পর আসরে দ্বিতীয় জয়ের স্বপ্ন দেখা জিম্বাবুইয়ের জন্য কাজটা মোটেই সহজ হবে না। অবশ্য আইরিশদের বিপক্ষে জিততে আশাবাদী ব্রেন্ডন টেইলর। জিম্বাবুইয়ে অধিনায়ক যেমন বলেন, ‘আসরে এ পর্যন্ত একটি মাত্র জয়, বাকি তিনটিতে হার দেখে অনেকে আমাদের সম্পর্কে ভুল ধারণা হবে। তবে সব ম্যাচেই আমরা শতকরা ৮০ ভাগ ভাল ক্রিকেট খেলেছি! কিছু ক্ষেত্রে উন্নতি করতে হবে। আয়ারল্যান্ডের বিপক্ষে জয় তুলে নিতে খুবই আত্মবিশ্বাসী আমরা।’\nওয়ানডেতে মুখোমুখি লড়াইয়েও এগিয়ে টেস্ট খেলুড়ে জিম্বাবুইয়েই। ৫ বারের মোকাবেলায় ৩ বারই জয় তাদের, ১টিতে হার ও ১টি ম্যাচ ‘টাই’ হয়। মাত্র ১ রান হলে চতুর্থ জিম্বাবুইয়ান হিসেবে ৫ হাজার রানের মাইল ফলকে নাম লেখাবেন টেইলর, তার সামনে তিন সাবেক তারকা এ্যান্ডি ফ্লাওয়ার, গ্র্যান্ট ফ্লাওয়ার ও এ্যালিস্টার ক্যাম্পবেল। আজ ভাল কিছু করতে তাই মরিয়া হয়ে থাকবেন জিম্বাবুইয়ে অধিনায়ক।\n# লড়াই # দল # আয়ারল্যান্ড


অক্টোবরের পর ত্রিদেশীয় সিরিজ খেলবে বাংলাদেশ - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › খেলাধুলার খবর › ক্রিকেট দুনিয়া › অক্টোবরের পর ত্রিদেশীয় সিরিজ খেলবে বাংলাদেশ অক্টোবরের পর ত্রিদেশীয় সিরিজ খেলবে বাংলাদেশIn ক্রিকেট দুনিয়া - Apr 25 at 11:44pm বাংলাদেশ ক্রিকেট বোর্ডের সভাপতি নাজমুল হাসান পাপন জানিয়েছেন অক্টোবরের পর দেশে কিংবা দেশের বাইরে ত্রিদেশীয় সিরিজ খেলবে বাংলাদেশ ক্রিকেট দল।\nপ্রসঙ্গত, আগস্টে ভারত সফরে যাওয়ার কথা রয়েছে বাংলাদেশের। অক্টোবরে বাংলাদেশে ২টি টেস্ট ও ৩টি ওয়ানডে খেলতে আসবে ইংল্যান্ড। ডিসেম্বরে ২টি টেস্ট ও টি-টোয়েন্টি এবং ৩টি ওয়ানডে খেলতে নিউজিল্যান্ড যাবে বাংলাদেশ। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Anik Sutradhar Posts 6876 Post Views 654 Related আরও দেখুন অন্যান্য ক্যাটাগরি নিজের পারফরম্যান্সে খুশি তামিম Yesterday at 10:54pm 137 জরিমানা গুনলেন সাকিব Yesterday at 10:49pm 320 ঢাকার জয়ের নায়ক আন্দ্রে রাসেল Yesterday at 10:18pm 165 বাংলাদেশ আমার সেকেন্ড হোম: আফ্রিদি Yesterday at 10:12pm 244 ধোনির মন্ত্রেই স্যামির সাফল্য Yesterday at 9:54pm 254 মধুর প্রতিশোধ নিয়ে ফাইনালে ঢাকা Yesterday at 9:45pm 154 আম্পায়ারকে গালাগাল করলেন সাকিব! Yesterday at 9:06pm 554 অস্ট্রেলিয়ার টি-২০ দলের কোচ হচ্ছেন মাইক হাসি! Yesterday at 7:44pm 120 পাঠকের মন্তব্য (0)Please login To write comment


এতেকাফ Archives - An Noor BD\nArchive By Category, এতেকাফ\nপ্রশ্ন : এক ব্যক্তি রমযানের শেষ দশকে ইতিকাফ করছিলেন। মসজিদের পার্শ্ববর্তী মাঠে জানাযার নামায হচ্ছিল। তিনি তাতে শরিক হয়েছেন এবং নামায শেষ হওয়ামাত্রই মসজিদে ফিরে এসেছেন। এ কথা জানতে পেরে মসজিদের ইমাম সাহেব বলেছেন, তার ইতিকাফ ভেঙ্গে গেছে। ইমাম সাহেবের কথা কি ঠিক?\nউত্তর : হাঁ, ইমাম সাহেব ঠিকই বলেছেন। ইতিকাফরত অবস্থায় জানাযার নামাযের উদ্দেশ্যে মসজিদ থেকে বের হওয়ার কারণে তার সুন্নত ইতিকাফ ভেঙ্গে গেছে। আয়েশা রা. বলেন, السنة على المعتكف أن لا يعود مريضا، ولا يشهد جنازة، ...\nপ্রশ্ন গত রমযানে আমি মহল্লার মসজিদে সুন্নত ইতিকাফ করেছিলাম। পঁচিশ রোযার দিন এক ভাইয়ের সাথে কথা বলতে বলতে বেখেয়ালে মসজিদের বাইরে চলে যাই। পরে ইমাম সাহেব হুযূরকে এ ব্যাপারে জিজ্ঞেস করলে তিনি বললেন, আপনার ইতিকাফ ভেঙে গেছে। আপনাকে এখন পূর্ণ দশ দিনের ইতিকাফ কাযা করতে হবে। জানার বিষয় হল, ইমাম সাহেবের কথা কি সঠিক? সুন্নত ইতিকাফ ভেঙে গেলে কি পূর্ণ দশ দিনের ইতিকাফই কাযা করতে হয়?\nউত্তরঃ প্রশ্নোক্ত ক্ষেত্রে মসজিদ থেকে বের হওয়ার কারণে আপনার সুন্নত ইতিকাফ ভেঙে গেছে এবং তা নফল হয়ে গেছে। এখন আপনাকে শুধু এক দিনের ইতিকাফ কাযা করতে হবে। অর্থাৎ কোনো এক দিন সূর্যাস্তের পূর্ব থেকে পর দিন সূর্যাস্ত পর্যন্ত মসজিদে ইতিকাফের নিয়তে অবস্থা...\nপ্রশ্ন: ইতিকাফের ফযীলত সম্পর্কিত নিম্নোক্ত হাদীসটি সহীহ কি না জানিয়ে বাধিত করবেন। হাদীসটি হল, যে ব্যক্তি রমযানের দশদিন ইতিকাফ করল সে যেন দুই হজ্ব ও দুই উমরাহ করল। একজন আলেম বলেছেন, এই বর্ণনাটি উৎসাহ দেওয়ার জন্য কেউ হয়ত বলেছেন এটি হাদীস নয়।\nউত্তর: প্রশ্নোক্ত বর্ণনাটি ঠিক নয়। এটি একটি মুনকার বর্ণনা। এটি ইমাম তবারানী রাহ.-এর আলমুজামুল কাবীর গ্রন্থে (বর্ণনা নং ২৮৮৮) এবং ইমাম বায়হাকী রহা.-এর শুআবুল ঈমান গ্রন্থে (বর্ণনা নং ৩৯৬৬-৬৭) উলেখ আছে। কিন্তু হাদীস বিশারদগণের নিকট বর্ণনাটি সনদে...\nপ্রশ্ন: এক ব্যক্তি গত রমযানের শেষ দশকে ইতিকাফে বসে। কয়েকদিন পর অসুস্থ হয়ে পড়ে। ফলে ইতিকাফ ছেড়ে বাড়িতে চলে আসতে হয়েছে। যার কারণে পরবর্তী দিনগুলোতে ইতিকাফ করা সম্ভব হয়নি। জানার বিষয় হল, এখন তার কী করণীয়? ইতিকাফটি তাকে কাযা করতে হবে কি না? কাযা করতে হলে সামনের রমযানে বা অন্য কোন সময় কাযা করতে পারবে কি না?\nউত্তর: প্রশ্নোক্ত ক্ষেত্রে ঐ ব্যক্তিকে একদিনের ইতিকাফ কাযা করতে হবে। আর তা সামনের রমযানেও কাযা করতে পারবে। এজন্য সে কোন একদিন সূর্যাস্তের পর থেকে পরের দিন সূর্যাস্ত পর্যন্ত মসজিদে ইতিকাফ করবে। অবশ্য রমযানের বাইরে ইতিকাফটি কাযা করতে চাইলে দিনের বেল...\nপ্রশ্ন: আমার দাদা প্রায় প্রতি বছরই রমযানের শেষ দশ দিন ইতিকাফ করেন। গত বছরও ইতিকাফ করেছেন। কিন্তু তিনি এত অসুস্থ ছিলেন যে, রোযা রাখতে সক্ষম হননি। তাই রোযা ছাড়াই ইতিকাফ পূর্ণ করেছেন। জানতে চাই, দাদার ইতিকাফ কি আদায় হয়েছে?\nউত্তর: প্রশ্নোক্ত ক্ষেত্রে আপনার দাদার ইতিকাফটি সুন্নত ইতিকাফ হয়নি। নফল ইতিকাফ হয়েছে। কারণ সুন্নত ইতিকাফের জন্য রোযা রাখা শর্ত। উম্মুল মুমিনীন আয়েশা রা. থেকে বর্ণিত আছে, নবী করীম সাল্লাল্লাহু আলাইহি ওয়াসাল্লাম বলেছেন, রোযা ছাড়া ইতিকাফ হয় না।...\nপ্রশ্ন: জনৈকা মহিলা নিজ ঘরেই সুন্নত ইতিকাফ শুরু করেছে। তিন দিন পর তার মাসিক শুরু হয়ে যায়। এখন তার করণীয় কী? পরবর্তী সময়ে এই ইতিকাফের অবশিষ্ট দিনগুলো কাযা করতে হবে কি না?\nউত্তর: মাসিক শুরু হওয়ার কারণে তার ইতিকাফ ভেঙ্গে গেছে। যে দিন মাসিক শুরু হয়েছে শুধু সেই একদিনের ইতিকাফ কাযা করে নেওয়া জরুরি। এই এক দিন কাযা করার নিয়ম হল, একদিন সূর্যাস্তের আগে ইতিকাফ শুরু করতে হবে। পরবর্তী দিন রোযা থাকতে হবে। সূর্যাস্তের পর ইতি...\nপ্রশ্ন: আমি প্রতি বছর রমযানের শেষ দশ দিন শহরের জামে মসজিদে ইতিকাফ করে থাকি। সাধারণত সেখানে প্রতি সপ্তাহে ২/১টি জানাযা আসে। মসজিদের সামনে একটি ছোট্ট মাঠ আছে। সেখানেই জানাযার নামায হয়। আমি ইতিকাফ অবস্থায় ঐ জানাযার নামাযগুলোতে শরিক হতে পারব কি না জানিয়ে বাধিত করবেন।\nউত্তর: জানাযার উদ্দেশ্যে মসজিদ থেকে বের হলেও ইতিকাফ থাকে না। তাই আপনি ইতিকাফ অবস্থায় মসজিদের বাইরের জানাযার নামাযে শরিক হতে পারবেন না। বের হলে সুন্নত ইতিকাফ নষ্ট হয়ে যাবে। -সুনানে আবু দাউদ, হাদীস : ২৪৬৫; মাবসূত, সারাখসী ১/১১৮; বাদায়েউস সানায...\nপ্রশ্ন: রমযানের শেষ দশকে ইতিকাফ অবস্থায় কেউ শরীয়তসম্মত কোনো প্রয়োজনে যদি বাইরে যায় তাহলে সে কাউকে সালাম ও এর জবাব দিতে পারবে কি না? আমাদের এখানে কেউ কেউ বলেন যে, তার জন্য সালাম দেওয়াও নাকি সহীহ নয়। আবার কেউ বলেন, সালাম দেওয়া যাবে। তাই এক্ষেত্রে সঠিক মাসআলা জানতে চাই।\nউত্তর: ইতেকাফকারী কোন প্রয়োজনে মসজিদের বাইরে গেলে সালাম বা সালামের জবাবের জন্য না থেমে রাস্তায় চলতে চলতে কিংবা প্রয়োজনীয় কাজটি সারতে সারতে সালাম ও সালামের জবাব দিতে পারবে। এতে তার ইতেকাফের কোন ক্ষতি হবে না। হাদীস শরীফে আছে, আম্মাজান আয়েশা রা....\nপ্রশ্ন: এক ব্যক্তি রমযানের শেষ দশকে ইতেকাফ করেছিল। তিন দিন পর তিনি অযু ইস্তেঞ্জার প্রয়োজন ছাড়া শুধু সাধারণ গোসলের জন্য মসজিদ থেকে বের হন এবং মসজিদের অযুখানায় গোসল করেন। জানার বিষয় হল, ইতিকাফ অবস্থায় সাধারণ গোসলের জন্য মসজিদ থেকে বের হওয়া জায়েয আছে কি না? বের হলে ইতিকাফ নষ্ট হবে কি না?\nউত্তর: রমযান মাসের শেষ দশকের ইতিকাফ অবস্থায় সাধারণ গোসলের জন্য মসজিদ থেকে বের হওয়া জায়েয নয়। বের হলে ইতিকাফ নষ্ট হয়ে যাবে। সুতরাং প্রশ্নোক্ত ব্যক্তি সাধারণ গোসলের জন্য মসজিদ থেকে বের হওয়ার কারণে তার সুন্নত ইতিকাফ নষ্ট হয়ে গেছে। যেদিন গোসলের...\nপ্রশ্নঃ- টাকার বিনিময়ে মসজিদে ইতেকাফে বসানোর বিধান কি? জানালে উপকৃত হবো।\nউত্তরঃ- শরীয়তে পারিশ্রমিক বা টাকার বিনিময়ে এবাদত বৈধ নয়। সুতরাং প্রশ্নে বর্ণিত সূরতে টাকার বিনিময়ে এতেকাফে বসানো বৈধ নয়। -ফাতাওয়ায়ে শামীঃ- ৯/৯৪, আল ফিকহুল হানাফী ফি সাওবিহিল জাদীদঃ- ৪/৩৯৭,...\nপ্রশ্নঃ- কোন ব্যাক্তি যদি এতেকাফে থাকা অবস্থায় মসজিদের বাহিরে কথাবার্তা বলে কিংবা নফল গোসল করে তাহলে কি তার এতেকাফ ভেঙ্গে যাবে? যদি ভেঙ্গে যায় তাহলে তার করণীয় কি?\nউত্তরঃ- শরীয়তের নীতিমালা অনুযায়ী ইতিকাফকারীর জন্য শরীয়ত স্বীকৃত প্রয়োজন ব্যাতিত মসজিদ হতে বের হওয়া জায়েয নাই। এতদাসত্বেয় বের হলে ইতিকাফ ভেঙ্গে যাবে। সুতরাং প্রশ্নে বর্ণিত সূরতে মসজিদের বাইরে কথাবার্তা বলা ও নফল গোসল করা ইত্যাদি শরয়ী ওযর নয়। তাই এর দ্...\nপ্রশ্ন: আমাদের মাদরাসার পাশে অস্থায়ীভাবে একটি মসজিদ নির্মাণ করা হয়েছে। ভবিষ্যতে তা অন্যত্র সরিয়ে নেওয়ার পরিকল্পনা আছে। বর্তমানে এতে পাঁচ ওয়াক্ত নামায পড়া হয়। জানার বিষয় হল, এই মসজিদে ইতিকাফ করা সহীহ হবে কি? আর ইতিকাফের কারণে কি মসজিদটি ওয়াকফিয়া বা স্থায়ী মসজিদ হয়ে যাবে? দয়া করে বিস্তারিত দলিল-প্রমাণের আলোকে জানিয়ে বাধিত করবেন।\nউত্তর:- প্রশ্নোক্ত অস্থায়ী নামাযের ঘরটি যেহেতু ‘শরঈ মসজিদ’ নয় তাই তাতে ইতিকাফ সহীহ হবে না। ইতিকাফ সহীহ হওয়ার জন্য ‘শরঈ মসজিদ’ হওয়া জরুরি। কুরআন মাজীদে ইরশাদ হয়েছে, (তরজমা) তোমরা মসজিদে ইতিকাফরত অবস্থায় তাদের (স্ত্রীদ...\nপ্রশ্ন: আমার নানু ঢাকার একটি ফ্ল্যাট বাসায় থাকেন। বাসাটি চার রুমবিশিষ্ট। তিনি যে রুমটিতে থাকেন সাধারণত সে রুমেরই এক পার্শ্বে নামায পড়েন। তবে গরমের কারণে কখনো ড্রইং রুমেও নামায আদায় করেন। তিনি আগামী রমযানে ইতিকাফ করার নিয়ত করেছেন। উক্ত দুই রুম ব্যতীত অপর আরেকটি রুমে ইতিকাফ করা তার জন্য সুবিধাজনক। যে রুমে সাধারণত নামায পড়েন না। এখন সে রুমে ইতিকাফ করা তার জন্য কি সহীহ হবে?\nউত্তর: আপনার নানু বাসাটির অন্য কক্ষেও ইতিকাফ করতে পারবেন। তবে যে কক্ষে ইতিকাফ করতে চাচ্ছেন ঐ কক্ষকে আপাতত তার নামায-ঘর হিসেবে নির্দিষ্ট করে নিতে হবে এবং ইতিকাফের পূর্ণ সময় এ ঘরেই অবস্থান করতে হবে। -মাব...\nপ্রশ্ন: কোনো কোনো এলাকায় দেখা যায়, রমযানের শেষ দশ দিনে এলাকাবাসী কেউ এতেকাফ না করলে অন্য এলাকা থেকে কোনো দরিদ্র ব্যক্তিকে খানা ও পারিশ্রমিক দিয়ে এতেকাফ করানো হয়। প্রশ্ন হল, ক) এরূপ করলে এলাকাবাসী সুন্নত তরকের গুনাহ থেকে বাঁচতে পারবে কি না? খ) ঐ ব্যক্তির জন্য এতেকাফকালীন দিনগুলোর পারিশ্রমিক নেওয়া জায়েয হবে কি না?\nউত্তর: ক) রমযান মাসের শেষ দশ দিন এতেকাফ করা সুন্নতে মুয়াক্কাদা আলাল কিফায়াহ। যদি কোনো মসজিদে এক জনও ইতেকাফে বসে তাহলে এলাকাবাসী সুন্নত তরকের গুনাহ থেকে বেঁচে যাবে। আর যদি একজনও এতেকাফ না করে তাহলে ঐ এলাকার সকলেই গুনাহগার...


শ্রেষ্ঠ ২০১৯ বাইনারি বিকল্প দালাল পূর্ণ পর্যালোচনা, ফরেক্স অফার\nফেব্রুয়ারি 29, 2019 বৈদেশিক মুদ্রার বাজারে প্রবর্তন লেখক রাকিব মাহবুব 65086 দর্শকরা\n"অাগামি সংসদ নির্বাচনের অাগে সংবিধান সংশোধনের কোন সম্ভাবনা নেই"ওবায়দুল কাদের ক্ষুধার্তের কোনো ভাষা হয় না, যা হয় তা গোঙানি আর কাতরানি : ঠাকুমার কাছে শুনেছি ক্ষুধার্ত পরিবার দরোজায় এসে কীভাবে কাৎরে বলতো, ‘একটু ফ্যান হবে গো মা।’ বাংলাদেশের কবি রফিক আজাদ লিখেছিলেন, “ভাত দে হারামজাদা নয়তো মানচিত্র খাবো” কিংবা’”ক্ষুধার্তের কাছে নেই ইষ্টানিষ্ট, নিয়মকানুন। দৈবাৎ ধরো তোমাকে যদি পেয়ে যাই, সর্বগ্রাসী ক্ষুধার কাছে উপাদেয় উপাচার হবে”। এটা ক্ষুধার্তের ভাষা নয়, এটা একজন ক্রুদ্ধ মধ্যবিত্ত কবির আস্ফালন।\nকনফিগারেশন এক বা শ্রেষ্ঠ ২০১৯ বাইনারি বিকল্প দালাল পূর্ণ পর্যালোচনা দুটি অপশন সীমাবদ্ধ নয়। যদি স্থান অনুমতি দেয়, আপনি একটি বহুভুজ ফুল, বৃত্তাকার বা কোন আকৃতি করতে পারেন। জয় গোস্বামী ও সাকিরা পারভীন, কলকাতা কবির বাসভবনে\n3, স্টোরেজ ট্যাংক আনবক্স এবং উল্টো অসিমসস অ্যাসেসমেন্ট এবং ডাবল চেক করুন যে তারা পছন্দসই অবস্থানে রান্নাঘরের সিংক অধীনে ফিট। RO সিস্টেমটি ইনস্টল করার আগে যে কোনও সমন্বয়কে ড্রেনস, পাইপ বা অন্য কিছুতে তৈরি করার প্রয়োজন হলে আমি সমস্ত উপাদানগুলি স্থাপন করতে চাই। ফলমাঝারি আকার (ছোট গাছের উপর বড়), ছোট, গোলাকার-শঙ্কু, সাধারণত দৃশ্যমান প্রশস্ত পাঁজর দিয়ে। ফল আকারে বৈচিত্র্য আছে। বড় ফল প্রায়ই ত্রিভুজ দেখুন। ফলকহীন ফলক ছাড়া ফলটির রং, অপসারণযোগ্য পরিপক্বতার পর্যায়ক্রমে, সবুজ-হলুদটি একটি সাদা তুষারের আচ্ছাদিত। Subcutaneous পয়েন্ট অসংখ্য, বড়, সবুজ বা সাদা। চামড়া পাতলা, সূক্ষ্ম, মসৃণ, শুষ্ক। ফলের মাংস সাদা, ভাজা, টেন্ডার, মোটা, ময়দা, সর্বোত্তম পরিপক্বতাতে বেশ রসিক, দুর্বল সুবাসের সাথে অতিরিক্ত অ্যাসিডযুক্ত খামির মিষ্টি স্বাদ। Overripe যখন, শ্রেষ্ঠ ২০১৯ বাইনারি বিকল্প দালাল পূর্ণ পর্যালোচনা সজ্জা Mealy হয়ে।\nউন্নত শিক্ষা উনিশ ও বিশ শতকে বাঙালি হিন্দু-কবি-ঔপন্যাসিক-নাট্যকারদের যেমন উন্নত সাহিত্য সৃষ্টিতে সমর্থ করেছিলো, সে-উন্নত শিক্ষা বাঙালি মুসলমান লেখকেরা বিশ শতকের মধ্যভাগ পর্যন্ত পাননি; তাই তাঁদের সৃষ্ট সাহিত্য প্রধানত স্বতঃস্ফূর্ত প্রতিভার প্রকাশ। বিশশতকের তৃতীয় দশকে যে-আধুনিকতা দেখা দেয় বাঙলা সাহিত্যে, বাঙালি মুসলমানেরা শিক্ষাগত কারণে তার থেকে দূরে থাকে। (‘ভাষা আন্দোলন : সাহিত্যিক পটভূমি’)\nআপনার সংস্থার জন্য একটি পাল্টা নির্বাচন করুন এবং এর সেটিংসে সাইটগুলির রেটিংতে অংশগ্রহণের জন্য আপনার উদ্দেশ্যগুলি চিহ্নিত করুন। কোন বিভাগটি আপনি চয়ন করবেন - নিজের জন্য সিদ্ধান্ত নিন এবং "ব্যক্তিগত পৃষ্ঠাগুলি" আমার জন্য সবচেয়ে প্রতিশ্রুতিবদ্ধ বলে মনে হচ্ছে। কোন সর্বোপরি. 1 এবং2এজেন্ট বাড়িতে উদ্দেশ্যে ব্যবহার.\nপোর্টাল ব্রোকারের রেটিং অনুযায়ী বৃহত্তম ফরেক্স ব্রোকার - ফরেক্স বোনাস\nগলিত ধাতু, বিপজ্জনক পণ্য এবং উপলক্ষের বিশেষ উচ্চ প্রয়োজনীয়তাগুলি তুলে নেওয়ার জন্য, ধাতব খাঁটি উত্তোলন প্রক্রিয়া কেবলমাত্র ব্র্যাকের ঝুঁকিগুলির একটি সেট ইনস্টল করে, নিরাপদ ব্যবহারের প্রয়োজনীয়তাগুলি পূরণ করতে পারে না, তাই এটি সাধারণত অনুমোদিত নয়। এই প্ল্যাটফর্ম, কারেন্ট অ্যাকাউন্টের শ্রেষ্ঠ ২০১৯ বাইনারি বিকল্প দালাল পূর্ণ পর্যালোচনা এবং ব্যবহারকারীদের ভার্চুয়াল ওয়ালেট তাদের অ্যাক্সেস tying, ব্যবহারকারীরা বিন্যাসের উপায়ে ফলে দেওয়া (অর্থাত, অ নগদ, অবশ্যই, কিন্তু মুদ্রা এবং পেমেন্ট পদ্ধতি - আপনার পছন্দের)। সিস্টেম, ব্রিটিশ ব্যাংক এ অ্যাকাউন্ট থেকে একত্রিত করে chegokompaniya জন্য বর্তমানে ব্যাংক লাইসেন্সের ও গ্রেট ব্রিটেন নিয়ন্ত্রক থেকে অন্য অনুমোদন জন্য খুঁজছেন হয় - এফসিএ।\nআরও অভিজ্ঞ ব্যবসায়ীরা প্রযুক্তিগত বিশ্লেষণের এই নিয়মটিকে অবহেলা করতে পারেন এবং প্রথম মূল্য সংশোধন সম্পন্ন হওয়ার শ্রেষ্ঠ ২০১৯ বাইনারি বিকল্প দালাল পূর্ণ পর্যালোচনা পরেই একটি অর্ডার স্থাপন করতে পারেন। এই পন্থাটি মাঝারি মেয়াদের চুক্তির জন্য ইতিবাচক ফলাফল সরবরাহ করবে যা একটি ছোট intraday অস্থিরতা আছে। বিদেশে কর্মরত বাংলাদেশী ‘ওয়েজ আর্নার’ ' নিজ নামে অথবা; আবেদনপত্রে উল্লিখিত তার মনোনীত ব্যক্তির নামে অথবা প্রেরিত বৈদেশিক মুদ্রার বেনিফিসিয়ারী-এর নামে এ বন্ড ক্রয় করা যায়।\nনাইট ওয়াচে, প্রায়ই এবং ফ্রেমে দীর্ঘ সময়ের জন্য MTS এবং Nescafe লোগোগুলির সাথে বিলবোর্ড ছিল। বাইনারি বিকল্প ট্রেডিং কৌশল\nব্যার্থতার এক উজ্জল আবাস, সরমও লাগেরে লজ্জা ও লাগেরে। ভালো নামজারি আবেদনের পদ্ধতি:


আত্মবিশ্বাস বাড়ানোর সহজ পাঁচটি রাস্তা - Boost your confidence in5easy ways | ফেমিনা বাংলা\nআত্মবিশ্বাস বাড়ানোর সহজ পাঁচটি রাস্তা\nঘরোয়া সমাধান লিখছেন রুদ্রাণী ভট্টাচার্য March 21, 2019, 12:00 AM IST\nনিজের সেট করে রাখা মাইলস্টোনগুলো ছুঁতে ব্যর্থ হচ্ছেন বারবার? মনে হচ্ছে জীবনের সব ক্ষেত্রে পিছিয়ে পড়ছেন সহকর্মী বা বন্ধুবান্ধবদের থেকে? মুশকিল হচ্ছে যে জীবনে বারংবার হারের মুখোমুখি হলে আত্মবিশ্বাস হুড়মুড়িয়ে কমতে থাকে। নিজের উপর আস্থা হারায় মানুষ, আর এই পরিস্থিতি থেকে বেরিয়ে আসা খুব কঠিন। ভেঙে পড়বেন না, ইচ্ছে থাকলে এই মানসিক অবস্থা থেকেও বেরিয়ে আসা সম্ভব। আত্মবিশ্বাস বাড়ানোর পাঁচটি সহজ রাস্তা বাতলে দিচ্ছি আমরা, দেখুন তো সেগুলো আপনার ক্ষেত্রে কাজে দেয় কিনা!\nঅ্যাটিটিউড বদলান: মনে রাখবেন, মানুষ চাইলে করতে পারে না, এমন কোনও কাজ নেই। তার মানে এই নয় যে সব কাজই আপনি ভালো পারবেন বা কখনও ব্যর্থ হবেন না। ব্যর্থতাকে চ্যালেঞ্জ হিসেবে নিন, ‘আমার দ্বারা কিছুই সম্ভব নয়’ বলে মুষড়ে পড়বেন না। সোজা কথায়, নেগেটিভ চিন্তাভাবনাকে মোটেই প্রশ্রয় দেওয়া চলবে না। ঋণাত্মক চিন্তার মুখোমুখি দাঁড়ান প্রতিদিন, সেগুলিকে উপড়ে ফেলার চেষ্টা করুন। আয়নার সামনে দাঁড়িয়ে নিজেকে বলুন যে আপনি পারবেন। নিজেকে নিয়ে স্বপ্ন দেখা কখনও বন্ধ করবেন না।\nলক্ষ্য স্থির করুন: নিজের জন্য লক্ষ্য স্থির করে নিন। প্রতিদিন সেই লক্ষ্যে পৌঁছনোর জন্য একটু একটু করে তৈরি হোন। নিজের দুর্বলতাগুলিকে চিনুন, জোরের জায়গাগুলিকেও। একমাত্র তা হলেই বুঝতে পারবেন যে অভীষ্ট সিদ্ধ করার জন্য ঠিক কতটা প্ল্যানিং বা পরিশ্রম করতে হবে আপনাকে।\nরোজ এমন কিছু একটা করুন যা করতে ভয় লাগে: প্রত্যাখ্যাত হওয়ার ভয়টা তাড়া করে বেড়ায় আপনাকে? তা হলে প্রতিদিন প্রত্যাখ্যান হজম করাটা প্র্যাকটিস করতে হবে। সেটা কীভাবে সম্ভব ভেবে পাচ্ছেন না? মানুষের কাছে এমন অনুরোধ নিয়ে যান, যা প্রত্যাখ্যাত হতে বাধ্য। প্রতিদিন দশবার রিজেকশন সহ্য করলে সাতদিন পর দেখবেন মুখের উপর ‘না’ শুনলে গায়ে লাগছে না!\nজেতার অভ্যেস তৈরি করুন: যেদিন থেকে আপনি জিততে আরম্ভ করবেন, সেদিন থেকে আর পিছন ফিরে তাকাতে হবে না! শুরু দিকে সেট করুন ছোট টার্গেট, পরে বড়ো লক্ষ্যের দিকে যাবেন। টানা সাতদিন আধ ঘণ্টা ব্যায়াম করুন, রাত দশটায় ঘুমোতে যান, পেস্ট্রি থেকে দূরে থাকুন… হয়তো 15 দিন অনলাইন শপিং করলেন না। এইভাবে ছোট ছোট হার্ডল পার হলে নিজেরই ভালো লাগতে আরম্ভ করবে। অন্য কাউকে বিপদে পড়তে দেখলে বাড়িয়ে দিন সাহায্যের হাত। তাকে জিততে দেখলেও আপনার আত্মবিশ্বাস ফিরে আসবে।\nবডি ল্যাঙ্গুয়েজ ও সাজপোশাকে পরিবর্তন আনুন: যাঁরা জীবনে খুব সফল, তাঁদের মধ্যে কতগুলো সাধারণ গুণ থাকে। তাঁরা সুন্দর সাজগোজ করেন, মানুষের চোখের দিকে তাকিয়ে কথা বলেন, নিজের বক্তব্য পেশ করেন সুচারুভাবে। আপনাকেও এগুলি অভ্যেস করতে হবে। নিজের যত্ন নিন, ত্বক-চুল-নখ ঝকঝকে রাখুন। উজ্জ্বল হাসি আর ঝকঝকে ব্যক্তিত্ব অনেক যুদ্ধ জিতিয়ে দিতে পারে আপনাকে। যেমন-তেমন পোশাক পরে অফিস যাবেন না, সুন্দর সাজগোজ বা ব্যক্তিগত গ্রুমিংয়ের জন্যও খানিক সময় বরাদ্দ রাখুন।\nপরের স্টোরি : দোলে ত্বক আর চুল সুরক্ষিত রাখার টিপস\nবাড়িতে তৈরি প্রোটিন প্যাক লাগিয়ে ফেরান চুলের হারানো স্বাস্থ্য


‘#মি টু’ বাংলাদেশ! -\n‘#মি টু’ বাংলাদেশ!\nby ekramkabirPosted on October 19, 2018\n‘#মি টু’ বানে ভেসে যাচ্ছে ভারত। প্রায় সারাদেশ থেকেই ‘#মি টু’ বিস্ফোরণে দেশের গণ্যমান্য ও বিখ্যাত পুরুষেরা কুপোকাত হচ্ছেন যৌন হেনস্থার অভিযোগে। একটি শব্দের এতো শক্তি! প্রথমে শুরু হয়েছিল হলিউডে। তারপর এলো বলিউডে। সেখানে সবকিছু ওলোটপালোট করে তোলপাড় করে দিয়ে বিখ্যাত ব্যক্তিদের জীবনে হানা দিয়েছে। নানা পাটেকর, বিকাশ বহেল, রজত কাপুর, আলোক নাথ, সাজিদ খান, কৈলাশ কের, অমিতাভ বচ্চন, এমজে আকবর, লাসিত মালিঙ্গা ও আরো অনেকে। এমজে আকবর তো তার মন্ত্রীত্ব থেকে সরে দাঁড়িয়েছেন। শিল্পী নন্দিতা দাসের বাবা চিত্রশিল্পী যতীন দাসের বিরুদ্ধেও যৌন হেনস্থার অভিযোগ তুলেছেন নিশা বরা নামে এক নারী। নন্দিতা বলেছেন, ব্যাপারটি তার জন্য অস্বস্তিকর তবে তিনি অভিযোগকারীদের পাশে থাকবেন। ওদিকে অভিযোগকারী মহিলাদের পাশে দাঁড়িয়েছেন ভারতের শিশু কল্যাণমন্ত্রী মানেকা গান্ধী। নির্যাতিতাদের সব রকম সাহায্য করার প্রতিশ্রুতি দিয়ে কমিটিও গঠন করে ফেলেছেন তিনি।\nইতিহাসে এর আগে কোনো নারী বা নারীসকল মিলে যৌন হেনস্থার বিরুদ্ধে রুখে দাঁড়িয়েছেন কিনা আমরা জানি না। হয়তো হয়েছে। ইতিহাস তা লিপিবদ্ধ করেনি বা করতে চায়নি। প্রায় সব লিপিকারই পুরুষ। কেউ কেউ একা একা এমন অভিযোগ এনেছেন, তবে সেই নারীকেই দুষ্টু বলে সমাজ গালি দিয়েছে। বাংলাদেশেও হয়েছে। আমরা তাদের অভিযোগ ধামাচাপা দেওয়ার জন্য তাকেই দোষারোপ করেছি। হয়তো এমন অভিযোগ প্রত্যেকটি দেশেই, সকল সমাজেই মাঝে-মাঝেই জনসম্মুখে এসেছে তবে তা বেশিদিন স্থায়ী হয়নি।\nযারা এমন অভিযোগ আনছেন তারা প্রায় সবাই চিত্রলোকের মানুষ। কয়েকজন সাংবাদিকও আছেন। তারা যৌন হেনস্থার অভিযোগ আনলে তা খবর হয়ে গনমাধ্যমে আসে। আমাদের দেশেও যদি কোনো চিত্রনায়িকা এ অভিযোগ আনেন তাও খবর হবে। তবে একজন পোষাক শ্রমিক যদি এমন অভিযোগ আনেন তাহলে কি হতে পারে? সে খবর কি কেউ ছাপবে? ছাপলেও কেউ কি তা পড়বে বা আমলে নেবে? ধরেই নেবে এমনতো সবসময়ই হয়।\n‘সবসময়’শব্দটি বেশ গুরুত্বপূর্ণ। যৌন হেনস্থা এক ধরণের অত্যাচার। অসভ্যতা। যেমন মিথ্যাচার একটি অসভ্যতা। তবে মিথ্যাচার যখন আচারে পরিণত হয় তা সংস্কৃতিতে রূপ নেয়। তেমনই হয়েছে যৌন হেনস্থার বেলায়।\nছোটবেলা থেকে রূপকথায় পড়ে এসেছি রাজপুত্র ঘুমন্ত রাজকন্যাকে চুমু দেওয়ার গল্প। তার অর্থ হচ্ছে অনুমতি ছাড়াই একজন নারীর ওপর যৌনকর্ম চালানো। এই চুমুটি গণমাধ্যম, শিল্প-সাহিত্যে এমনভাবে উপস্থাপিত হয়েছে যেন রাজকন্যার জন্যে তা এক আশীর্বাদ। আসলে কি তাই? রাজকন্যা কি চেয়েছেন যে একজন অপরিচিত রাজকুমার তাকে চুমু দিয়ে ঘুম ভাঙিয়ে আরো অন্যান্য যৌনকর্মের আহবান জানাক? এই ‘ঘুম’ বিষয়টিও বেশ গুরুত্বপূর্ণ। সমাজ কি তাকে ঘুম পাড়িয়ে রাখছে? যৌনকর্ম সাধনের জন্য ঘুম পাড়িয়ে রাখা হয়েছে। রাজকন্যা অন্য কোনো পাপ করেছিল এবং সেই পাপের শাস্তি হিসেবে তাকে ঘুম পাড়িয়ে রেখেছিল কেউ? নাকি কোনো ভিলেনের সঙ্গে যৌনকর্মে রাজী না হওয়ায় তাকে সেই ভিলেন ঘুম পাড়িয়ে রেখেছিল?\n#মি টু আন্দোলনের কথা আলোচনায় এলেই আমাদের দেশের প্রসঙ্গটি চলে আসে। আমাদের দেশে কি এমন যৌন হেনস্থা নেই। অভদ্র পুরুষরা যৌন হেনস্থা চালিয়ে যাচ্ছেন তা আমরা জানি। তবে আমরা যারা নিজদেরকে ভদ্র ও সভ্য বলে দাবী করি তারা? প্রশ্ন করতেই কেউ কেউ বললেন এটি নাকি আমাদের সমস্যা নয়। আচ্ছা। তারা কেমন করে জানেন যে এটি আমাদের সমস্যা নয়? ‘আমাদের সমস্যা নয়’- এ উত্তর পুরুষদের। কোনো নারী আমায় এ উত্তর দেননি। তারা বলেছেন, ‘আমাদের নারীরা এখনও সবাই গৃহবধু; তারা লজ্জায় কেউ বলতে চাইবেন না; বাংলাদেশে এখনও সে সময় আসেনি যে কেউ সমাজের চোখ রাঙানো উপেক্ষা করে কোনো পুরুষের বিরুদ্ধে অভিযোগ তুলবেন’।\nহতে পারে। ওইযে বললাম। ঘুম! আমাদের নারীদের আমরা ঘুম পাড়িয়ে রেখেছি বলেই আমার মনে হয়। তবে এই ঘুম ভাঙবে। এটি এখন শুধু সময়ের ব্যপার। আমাদের দেশের নারীদের এই লজ্জার ঘুম ভাঙলে কিন্তু পুরুষদের লজ্জায় জেগে থাকা কষ্টকর হবে।\nযৌন হেনস্থার বিরুদ্ধে এমন একটি আন্দোলনের খুবই প্রয়োজন এখন।\nপ্রথম প্রকাশঃ বার্তা২৪…\nPosted in ঢাকার কড়চাTagged #মি টু, ইকরাম কবীর, বার্তা২৪, বাংলাদেশ, যৌন-হেনস্থা\nPrev হাতের কাছে ভরা কলস\nNext In God’s kingdom


সন্ত্রাস দমনে সৌদির পাশে বাংলাদেশ\nসন্ত্রাস দমন ও সন্ত্রাসীমূলক কর্মকাণ্ড ঠেকাতে সৌদিকে যে কোন ধরনের সহায়তা দেয়ার আশ্বাস দিয়েছেন প্রধানমন্ত্রী শেখ হাসিনা। গতকাল সন্ধ্যায় গণভবনে সৌদি আরবের পররাষ্ট্রমন্ত্রী আদেল আল-জুবেইরের সঙ্গে বৈঠকে প্রধানমন্ত্রী এ আশ্বাস দেন।\nবৈঠকে প্রধানমন্ত্রী বাংলাদেশ সকল ধরনের সন্ত্রাসের নিন্দা করে এবং এ ব্যাপারে জিরো টলারেন্স নীতি অনুসরণ করে আসছে বলে সৌদি এ মন্ত্রীকে অবহিত করেন।\nসৌদি পররাষ্ট্রমন্ত্রীর সঙ্গে বৈঠক শেষে প্রধানমন্ত্রীর প্রেস সচিব ইহসানুল করিম গণমাধ্যমকর্মীদের বলেন, 'তারা উভয় দেশের স্বার্থে অভিবাসন, বিনিয়োগ, বাণিজ্য এবং অন্যান খাতে সহযোগিতাসহ পারস্পরিক স্বার্থ-সংশ্লিষ্ট বিষয় নিয়ে আলোচনা করেছেন।'\nএছাড়াও সৌদি আরবে বাংলাদেশের শ্রমিকদের নিয়মিতকরণের জন্য সে দেশের সরকারকে ধন্যবাদ জানিয়ে শেখ হাসিনা বাংলাদেশের বিভিন্ন খাতে সৌদি আরবের বিনিয়োগ কামনা করেন বলে জানিয়েছেন সচিব।\nবৈঠকে সৌদি পররাষ্ট্রমন্ত্রীর সঙ্গে উপস্থিত ছিলেন সে দেশের আন্ডার সেক্রেটারি ড. খালিদ আল জানদান, ড. ইউসুফ আল সাদুন, মহাপরিচালক মোহাম্মদ আল কালাবি, পরিচালক ওসামা নাগলি, পরিচালক খালিদ আল কাঙ্গারি সৌদি এবং বাংলাদেশে সৌদি আরবের রাষ্ট্রদূত আব্দুল্লাহ এইচএম আল মুতাইরি। পাশাপাশি বাংলাদেশ পক্ষে পররাষ্ট্রমন্ত্রী এ এইচ মাহমুদ আলী এবং পররাষ্ট্র সচিব শহীদুল হকও উপস্থিত ছিলেন।\nমোজ্জাম্মেল হক: অচিরেই মুক্তিযুদ্ধে শহীদদের সংখ্যা প্রকাশ করা হবে\nখালেদা জিয়া: শেখ হাসিনার ভাষা সবার জন্য লজ্জাজনক\nবাংলাদেশ ব্যাংকের ১০ কোটি ডলার উধাও!


মিতালির বিরুদ্ধে ‘ব্ল্যাকমেলিংয়ের’ অভিযোগ! - দেশ রিপোর্ট\nপ্রচ্ছদ/ খেলা/মিতালির বিরুদ্ধে ‘ব্ল্যাকমেলিংয়ের’ অভিযোগ!\nমিতালির বিরুদ্ধে ‘ব্ল্যাকমেলিংয়ের’ অভিযোগ!\nমিতালি রাজ ইস্যু নিয়ে ভারতীয় নারী ক্রিকেটে চলছে তোলপাড়। সদ্য শেষ হওয়া নারী টি-টুয়েন্টি বিশ্বকাপ শেষে দেশে ফিরেই কোচের বিরুদ্ধে তোপ দাগিয়েছিলেন মিতালি। কোচ রমেশ পাওয়ারের বিরুদ্ধে ‘বৈষম্যের’ অভিযোগ এনে ইমেইল করেছিলেন ভারতীয় বোর্ডকে । এর প্রেক্ষিতে রমেশকে ডেকে পাঠায় বোর্ড। আর বোর্ডের মুখোমুখি হয়ে উল্টো মিতালির বিরুদ্ধে ‘ব্ল্যাকমেলিংয়ের’ অভিযোগ করেছেন তিনি।\nনারী বিশ্ব টি-টুয়েন্টির সেমি ফাইনালে একাদশের বাইরে রাখা হয় আন্তর্জাতিক ক্রিকেটে সবচেয়ে বেশি রান করা এই নারী ক্রিকেটারকে। ইংল্যান্ডের কাছে ম্যাচটি হেরে বিশ্বকাপ থেকে বিদায় নেয় ভারত। তখন মুখ না খুললেও দেশে ফিরে বোমা ফাটান মিতালি।\nদেশে ফিরে বিসিসিআইর প্রধান নির্বাহী রাহুল জোহরি ও জিএম (ক্রিকেট অপারেশন্স) সাবা করিমের কাছে একটি মেইল করেন মিতালি। ইমেইলে তিনি জানান, কোচ রমেশ পাওয়ার তাকে অপমান করেছে। অভিযোগ তোলেন বিসিসিআইয়ের কমিটি অব অ্যাডমিনিস্ট্রেটরসের (সিওএ) সদস্য ও ভারতের নারী দলের সাবেক অধিনায়ক ডায়না এডুলজির বিপক্ষেও। মিতালির অভিযোগ, রমেশ ও এডুলজি মিলে তাকে ধ্বংস করার চেষ্টা করছেন।\nএদিকে মিতালির অভিযোগের প্রেক্ষিতে রমেশকে ডেকে পাঠায় ভারতীয় বোর্ড। সেখানে বিষয়টি নিয়ে বিস্তারিত রিপোর্ট দিয়েছেন রমেশ। ওই রিপোর্টে তিনি লিখেছেন, ‘আশা করব, মিতালি ব্ল্যাকমেল করা বন্ধ করবে, কোচদের চাপে ফেলা বন্ধ করবে। ও সব সময় টিমের আগে নিজের স্বার্থ দেখে।’\nবোর্ডের এক কর্মকর্তার বরাত দিয়ে ভারতীয় গণমাধ্যম জানিয়েছে, রমেশ স্বীকার করেছে, মিতালির সঙ্গে তার পেশাদার সম্পর্ক ভাল ছিল না। কারণ, তার মতে, মিতালি নাকি খুবই নির্লিপ্ত ছিল ও তাকে নিয়ন্ত্রণ করা মোটেই সহজ ছিল না।


মাছ ছাড়া হচ্ছে হালদায়\nশুক্রবার, ৫ জুন ২০২০\t০৮:৪৮ এএম\nchattogramnews\t১১:৪৪ এএম, ২০১৯-১০-০৮\t115\nদেশের একমাত্র প্রাকৃতিক মৎস্য প্রজনন কেন্দ্র হালদা নদীতে এক লাখ মাছ ছাড়ছে উপজেলা প্রশাসন। এবারই প্রথম হালদা নদী থেকে সংগ্রহ করা মাছের রেণু প্রক্রিয়া করে তৈরি মাছ ফের হালদায় ছাড়া হচ্ছে।\nপ্রথম পর্যায়ে মঙ্গলবার (০৮ অক্টোবর) হালদা নদীর গড়দুয়ারা অংশে প্রায় ১৫ হাজার মাছ ছাড়া হবে। কয়েকটি পর্যায়ে বাকি সব মাছ হালদায় ফেলা হবে বলে বাংলানিউজকে জানিয়েছেন হাটহাজারী উপজেলা নির্বাহী কর্মকর্তা (ইউএনও) মো. রুহুল আমিন।\nহাটহাজারী উপজেলা নির্বাহী কর্মকর্তা (ইউএনও) মো. রুহুল আমীন বাংলানিউজকে বলেন, প্রথমবারের মত উপজেলা প্রশাসনের উদ্যোগে হালদা নদীর পোনা হালদায় ফেলার লক্ষ্যে একটি প্রকল্প গ্রহণ করি। ইতোমধ্যে প্রয়োজনীয় পরিচর্যা ও খাবার দিয়ে মাছগুলো ৬ ইঞ্চি বা তার চেয়ে বড় করা হয়েছে। এর মধ্যে মঙ্গলবার প্রথম পর্যায়ে ১৫ হাজার মাছ ছাড়া হবে।\nচট্টগ্রাম বিশ্ববিদ্যালয় হালদা রিভার রিচার্স ল্যাবরেটরির সমন্বয়ক অধ্যাপক ড. মনজুরুল কিবরিয়া বাংলানিউজকে বলেন, উদ্যোগটি প্রশংসনীয়। অতীতে স্থানীয় হ্যাচারি থেকে পোনা নিয়ে ছাড়া হলেও হালদার পোনা হালদাতে ছাড়ার কোনো উদ্যোগ গ্রহণ করা হয়নি। এবার হালদার পোনা হালদায় ছাড়া হলে মাছের পরিমাণ বৃদ্ধি পাবে।


ATM নেই, অ্যাকাউন্ট থেকে উধাও টাকা, উঠলো ATM মেশিন থেকে! - Banglaxp\nATM নেই, অ্যাকাউন্ট থেকে উধাও টাকা, উঠলো ATM মেশিন থেকে!\nলাল্টু : স্কুল ছাত্রের স্কলারশিপের ব্যাঙ্ক অ্যাকাউন্ট থেকে উধাও ১২৫০০ টাকা, টাকা তোলা হয়েছে এটিএম মেশিন থেকে, অন্তত ব্যাঙ্ক পাস বইয়ের রেকর্ড সেটাই বলছে। আশ্চর্য এমন ঘটনা ঘটলো বীরভূমের এক ষষ্ঠ শ্রেণীর ছাত্রের অ্যাকাউন্টে।\nরফিজুল খান নামে ওই ষষ্ঠ শ্রেণির ছাত্রের বাড়ি বীরভূমের দুবরাজপুর শহরের ইসলামপুরে। সরকারি সংখ্যালঘু স্কলারশিপ পাওয়ার জন্য সে দুবরাজপুর স্টেট ব্যাঙ্কে একটি অ্যাকাউন্ট করে। স্কলারশিপের অনুদানের হিসাব মত প্রতিমাসেই ঢোকে টাকা। এছাড়াও সে গুরুজনদের কাছ থেকে যে টাকা পাই সেই টাকাও ওই অ্যাকাউন্টে সঞ্চয় করে। কিন্তু হঠাৎ পাসবই আপডেট করতে গিয়ে দেখতে পায় এমন টাকা উধাও হওয়ার ঘটনা। অ্যাকাউন্ট থেকে টাকা উধাও হয়েছে বুঝতে পেরে দুবরাজপুর থানায় একটি লিখিত অভিযোগ দায়ের করে তার পরিবার। পাশাপাশি ব্যাঙ্ক কর্তৃপক্ষকে একটি অভিযোগ জানানো হয়।\nওই ছাত্রের পরিবারের অভিযোগ, দুটি ধাপে এটিএম কাউন্টার থেকে টাকা তুলে নেওয়া হয়েছে। প্রথম দফায় দুবরাজপুর কামারশাল মোড়ের এটিএম থেকে তোলা হয়েছে ৯৫০০ টাকা এবং দ্বিতীয় দফায় সিউড়ি বাসস্ট্যান্ডের এটিএম কাউন্টার থেকে তোলা হয়েছে ৩০০০ টাকা। দুটি ঘটনা ঘটেছে পর পর দুমাসের প্রথমেই, প্রথম টাকা তোলা হয়েছে ২রা সেপ্টেম্বর আর ৩রা অক্টোবর। পাসবই থেকে সেরকম ইঙ্গিত পাওয়া গিয়েছে।\nপরিবারের সদস্যদের দাবি, যখন এই অ্যাকাউন্টটি করতে ব্যাঙ্কে যাওয়া হয়েছিল তখন ব্যাঙ্ক ম্যানেজার বলেছিলেন মাইনোরিটি অ্যাকাউন্টে কোনরকম এটিএম কার্ড হয় না। এখন এটিএমের মাধ্যমেই টাকা উধাও হওয়ার ঘটনায় তাদের প্রশ্ন কোনরকম এটিএম কার্ড না থাকা সত্ত্বেও কিভাবে অ্যাকাউন্ট থেকে এটিএম মেশিনের মাধ্যমে টাকা তুলে নেওয়া সম্ভব হল। এমনকি আশ্চর্যজনক ভাবে অ্যাকাউন্টের সাথে দেওয়া ফোন নাম্বারও পরিবর্তন হয়ে গেছে।\nওই ছাত্রের পরিবারের হুঁশিয়ারি, আমরা এই নিয়ে দুবরাজপুর স্টেট ব্যাঙ্কের ম্যানেজারকে প্রশ্ন করব। যদি তিনি সদুত্তর দিতে না পারেন তাহলে তার বিরুদ্ধে আমরা আইনানুগ ব্যবস্থা নেব।


ইমাম আবু হানিফা (রহ.) এর ইসলামি আইনশাস্ত্রে অবদান\nপ্রকাশিত: ২০:১৯ ১৪ মার্চ ২০১৯\nইসলামী আইন বা ফিকহশাস্ত্রের শীর্ষ ইমাম হিসেবে দুনিয়াজুড়ে ইমাম আযম আবু হানিফা (রহ.) এর বিশেষ খ্যাতি ও পরিচিতি থাকলেও তিনি ছিলেন একজন বিচক্ষণ রাজনীতিবিদ, ইসলামী ইনকিলাব ও বিপ্লবের অন্যতম পথিকৃৎ।\nসেই সঙ্গে তিনি ছিলেন একজন শ্রেষ্ঠ হাদীস বিশারদ ও বড় মাপের মুহাদ্দিস। সফল অর্থনীতিবিদ ও ব্যবসায়ী হিসেবে তার কোনো তুলনাই হয় না। তিনি ছিলেন মহা সমাজ সংস্কারক ও একজন নিবেদিতপ্রাণ সমাজ সেবক। সুযোগ্য ছাত্র ও সচেতন, সুদৃঢ় মনোবলসম্পন্ন মানুষ গড়ার শ্রেষ্ঠ প্রশিক্ষক। সর্বোপরি তিনি ছিলেন তৎকালীন সকল আলেম-ওলামা ইসলামী চিন্তাবিদদের মাঝে শীর্ষে।\nসর্ব বিষয়ে অপরিসীম ও অতুলনীয় যোগ্যতাসম্পন্ন জ্ঞান-গরিমার অধিকারী ও সমাজ সংস্কারে বিরাট অবদান রাখা সত্তেও ইমাম আবু হানিফা (রহ.)-কে যুগে যুগে সঙ্কীর্ণ দৃষ্টিতে দেখা হয়েছে। একজন সফল ফিকহ বা ইসলমী আইনশাস্ত্রবিদ হিসেবেই তার পরিচয় আমাদের কাছে সবচেয়ে বেশি। এর মূল কারণ হচ্ছে তার জীবনচরিত্র ও বহুমুখী কর্মধারার যথাযথ পর্যালোচনা, গবেষণা ও অধ্যয়নের অভাব। খোদা প্রদত্ত এমন অসাধারণ বৈশিষ্ট্য, গুণাবলী এবং তুখোড় প্রতিভা সচরাচর অন্য কারো মাঝে পরিলক্ষিত হয়নি, যা ইমাম আযম আবু হানিফা (রহ.) এর ক্ষেত্রে হয়েছে। নিজে বিশাল ব্যবসা প্রতিষ্ঠান দাঁড় করিয়ে ইমাম আবু হানিফ (রহ.) একজন সফল ব্যবসায়ী ও অর্থনীতিবিদ হিসেবে দৃষ্টান্তমূলক অবদান রাখতে সক্ষম হয়েছেন।\nবাস্তব ক্ষেত্রে ইসলামী অর্থনীতির সফলতার দৃষ্টান্ত স্থাপন করে তিনি বিশ্ববাসীকে অঙ্গুলী নির্দেশ করে ইসলামী অর্থনীতির শ্রেষ্ঠত্বকে প্রমাণ করে গেছেন। সেই সঙ্গে তিনি একথাও প্রমাণ করোছেন যে, ইসলামী অর্থব্যবস্থার কোনো বিকল্প নেই। মানব জাতির কল্যাণ ও মুক্তি একমাত্র ইসলামী অর্থ ব্যবস্থা গ্রহণের মাধ্যমেই সম্ভব। দারিদ্রতা বিমোচনে ইসলামী অর্থ ব্যবস্থাই যে শ্রেষ্ঠ ইমাম আবু হানিফা (রহ.) তা প্রমাণ করেছেন। তিনি যেমন একজন সফল অর্থনীতিবিদ ছিলেন ঠিক তেমনি ছিলেন একজন সফল রাজনীতিবিদও। ইসলামী আন্দোলনমুখী সকল নেতা-কর্মীদের জন্য তার জীবনের প্রতিটি দিক অনুকরণীয় ও অনুসরণীয়।\nআমি তা মনে করি, খালেছ ও নির্মল ইসলাম প্রতিষ্ঠার মহান ব্রত নিয়ে যে সব ওলামায়ে কেরাম রাজনীতির সঙ্গে সম্পৃক্ত তাদের সামনে ইমাম আবু হানিফা (রহ.) এর রাজনৈতিক চিন্তাধারা এবং তার ইনকিলাবী ও বৈপ্লবিক কর্মসূচির পূর্ণচিত্র একেবারে আয়নার মত পরিষ্কার থাকা এক অপরিহার্য বিষয়। শুধু তারাই বা কেন? বৈপ্লবিক চিন্তাধারা নিয়ে সংগ্রামরত প্রতিটি মানুষের জন্যই এই মহামনীষীর বিপ্লবী জীবনধারা অনুসরণীয় ও অনুকরণীয়।\nইসলাম প্রতিষ্ঠার দৃঢ় প্রত্যয় আমাদের অন্তরকেও নাড়া দিয়ে যায়। উদ্দীপনা সৃষ্টি করে এর বাস্তব নমুনা সমাজের প্রতিটি ক্ষেএে রূপায়িত করার এবং আমরাও স্বপ্ন দেখি একটি বাস্তবমূখী আদর্শবাদী ও সম্ভাবনাময়ী আন্দোলনের। আমরা যারাই এমন একটি সফল আন্দোলনের কথা চিন্তা করি, আমাদের সকল পর্যায়ের নেতা-কর্মীদের ইমাম আবু হানিফা (রহ.) এর জীবন চরিত্রের বিশেষত তার রাজনৈতিক জীবনের বাস্তবতা সামনে রেখে পদক্ষেপ নেয়া একান্ত জরুরি হিসেবে বিবেচনা করা উচিত। আমাদের সকলেরই উচিত তার জীবন ও কর্মধারার উপর গভীরভাবে চিন্তা-ভাবনা, পর্যালোচনা-গবেষণা অব্যাহত রাখা। ভবিষ্যত কর্মসূচি ও কর্মপন্থা নির্ণয়ে এ মাহামনীষীর জীবনের বাস্তবতা ইসলামী আন্দোলনের প্রতিটি নেতা-কর্মীদের জন্য একটি গাইড বুক হিসেবে কাজ করবে বলে আমার দৃঢ় বিশ্বস।\nকেন ইমাম আবু হানিফা (রহ.) সাবার শীর্ষে?\nএখনে একটি প্রশ্ন জাগা অসম্ভব নয় যে, ইমাম আবু হানিফা (রহ.) এর স্থান অন্যান্য ইমাম বা তৎকালীন সকল আলেম-ওলমা, মুহাদ্দিস ও ফুকাহায়ে কেরামের শীর্ষে কেন? কোনো যোগ্যতাবলে তার এই শীর্ষ আসনটি প্রতিষ্ঠিত হয়েছে?\nএর কারণ হলো, ইসলামী ইতিহাসের এক গুরুত্বপূর্ণ অধ্যায়ে বিশ্ব বুকে ইমাম আবু হানিফা (রহ.) এর আবির্ভাব। প্রসিদ্ধ চার মাযহাবের চার ইমামের মাঝে তার বৈশিষ্ট্যের বিশেষ একটি দিক হচ্ছে, তিনি ছিলেন তাবেয়ী। স্বচক্ষে সাহাবায়ে কেরামকে দর্শনের সৌভাগ্য হয়েছিল তার। এছাড়া অন্য তিন ইমামের মধ্যে ইমাম আবু হানিফা (রহ.) ছিলেন বয়স, যুগ, যোগ্যতা ইত্যাদির ক্ষেত্রে সকলের অগ্রগামী। প্রত্যক্ষভাবে অন্যান্য ইমামগণ তার ফয়েযপ্রাপ্ত ছিলেন।\nবর্তমানে বিশ্ব বুকে যে চারটি মাযহাব প্রচলিত রয়েছে এবং প্রসিদ্ধি লাভ করেছে সেই চার মাযহাবের প্রবর্তক বা ইমাম হলেন-\n১.ইমাম আবু হানিফা (রহ.)\n২.ইমাম মালেক (রহ.)\n৩.ইমাম শাফেয়ী (রহ.)\n৪.ইমাম আহমদ ইবনে হাম্বল (রহ.)\nতাদের চারজনের মাঝে শুধুমাত্র ইমাম মালেক (রহ.)-ই ছিলেন আবু হানিফা (রহ.) এর সমসাময়িক। তিনি ইমাম আবু হানিফ (রহ.) থেকে ১৫ বছরের ছোট ছিলেন। কোনো কোনো ঐতিহাসিকের মতে ইমাম মালেক (রহ.) ছিলেন ইমাম আবু হানিফা (রহ.) এর শাগরিদ। আর তা হতেও পারে, কেন না তার বয়স ইমাম আবু হানিফা (রহ.) এর বয়সের চেয়ে কম ছিল। ইমাম শাফেয়ী (রহ.) ছাত্র ছিলেন ইমাম মালেক (রহ.) এর বয়সের চেয়ে কম ছিল। ইমাম শাফেয়ী (রহ.) ছাত্র ছিলেন ইমাম মালেক (রহ.) এবং ইমাম মুহাম্মদ (রহ.) এর, এতে কোনো সন্দেহ সংশয় নেই। আর ইমাম আহমদ ইবনে হাম্বল (রহ.) ছাত্র ছিলেন ইমাম শাফেয়ী (রহ.) এর।\nউপর্যুক্ত বর্ণনার প্রেক্ষিতে প্রত্যেকের শিক্ষার ধারা ইমাম আবু হানিফা (রহ.) পর্যন্ত পৌঁছে। যা তার শ্রেষ্ঠত্ব ও শীর্ষ আসনে সমাসীন হওয়ার প্রমাণ। আর বয়সের দিক থেকে ইমাম শাফেয়ী (রহ.) ৭০ বছরের ছোট ছিলেন ইমাম আবু হানিফা (রহ.) এর বয়স থেকে। ইমাম আহমদ ইবনে হাম্বল (রহ.) ছিলেন ৮৪ বছরের ছোট। তাহলে সেক্ষেত্রে দেখা যাচ্ছে ইমাম আবু হানিফ (রহ.) অন্য সকলের শীর্ষে। যেহেতু ইমাম আবু হানিফ (রহ.) ছিলেন খেলাফতে রাশেদার স্বর্ণালী যুগের খুব কছের লোক। আর একথাও সন্দেহতীতভাবে সত্য যে, ইসলামী আদর্শ রাষ্ট্রের সার্বিক দিকগুলো খুবই বিশ্বস্তসূত্রে তার নিকট পৌঁছেছিল, তাই ইসলমী কল্যাণ রাষ্ট্র তথা খেলাফতে রাশেদার পূর্ণাঙ্গ আইডিয়া সর্ম্পকে ওয়াকিফহাল ইমাম আবু হানিফা (রহ.) এর জন্য তার যুগের শাসকবর্গের ক্রটি-বিচ্যুতি ধরিয়ে দেয়া যত সহজ ছিল, অন্য ইমামের জন্য তা ছিল খুবই কঠিন ব্যাপার।\nইমাম আবু হানিফার বিরুদ্ধে অপবাদ:\nএতদাসত্তেও অনেকেই ইমাম আবু হানিফা (রহ.) সর্ম্পকে চুঁ-চেরা করছেন। উত্থাপন করছেন তার বিরুদ্ধে বিভিন্ন অপবাদ-অভিযোগ। ভাষার মারপ্যাচে ইমাম আবু হানিফা (রহ.)-কে আক্রমন করতে চেষ্টা করছেন বিভিন্নজন। অবশ্য তাদের এই অভিযোগ ও অপবাদ ইমাম আবু হানিফ (রহ.) এর মত মহান ব্যক্তিত্বের সঠিক ও প্রকৃত না থাকার কারণে, একথা নির্দ্বিধায়ই বলা যায়। ইমাম আবু হানিফা (রহ.) এর উপর যুগে যুগে উত্থাপিত এই সব অমূলক অভিযোগের খণ্ডন করেছেন হানাফী মাযহাবের ওলামায়ে কেরাম ও তার ভক্ত অনুসারীরা। এ পর্যন্ত ইমাম আবু হানিফা (রহ.) এর বিরুদ্ধে যে সকল অভিযোগ উত্থাপিত হয়েছে, তার মাঝে সবচেয়ে মারাত্নক মৌলিক অভিযোগ হলো তিনটি।\nএক. ইমাম আবু হানিফা (রহ.) ছিলেন কালীলুল হাদীস অর্থাৎ তিনি হাদিস খুব কম গ্রহণ করেছেন।\nদুই. তিনি ছিলেন কিয়াস নির্ভর অর্থাৎ নিজের রায় ও অভিমত অনুযায়ী তিনি মাসায়েলের সমস্যার সমাধান বের করার চেষ্টা করেছেন।\nতিন. হাদীস ও কোরআন থেকে তিনি কিয়াসকেই অগ্রাধিকার দিয়েছেন। মৌলিক এবং মারাত্নক এই তিনটি অভিযোগ ছাড়া আরো অসংখ্য অভিযোগ ছুড়ে মারা হয়েছে ইমাম আবু হানিফা (রহ.) এর বিরুদ্ধে। অজ্ঞতাবশত শত্রুতামূলক যে কারণেই হোক, তাদের এইসব ভিত্তিহীন অভিযোগের যুক্তিযুক্ত খণ্ডন সত্তেও দুঃখজনকভাবেই তাদের পক্ষ থেকে কটাক্ষ করা হয়েছে ইমাম আবু হানিফা (রহ.) এর মহান ব্যক্তিত্বের উপর। বার বার অপপ্রয়াস চালানো হয়েছে তাকে খাটো করে দেখানোর। চেষ্টা করা হয়েছে তার প্রবর্তিত নীতিমালার অসারতা প্রমাণের। অথচ যুগের চাহিদানুসারে তার এই মহান খেদমতকে আগে বাড়ানো, সর্বত্র এর চর্চা ও প্রচলন ঘটানো এবং প্রচার ও প্রসার করা ছিল এক অপরিহার্য কাজ।\nইমাম আবু হানিফা (রহ.) এর কার্যক্রমের পটভূমি:\nইমাম আবু হানিফা (রহ.) তার এই বৈপ্লবিক কার্যক্রমের সূচনা করেন তৎকালীন খলীফা মানসুরের বিরুদ্ধে দুঃসাহসী প্রোগ্রাম ঘোষণার মাধ্যমে। ১২০ হিজরী থেকে তিনি পূর্ণদ্যোমে এই ইনকিলাবী কর্মসূচির বাস্তবায়নের কাজে হাত দেন। বনু উমায়ের শাসনামলে সূচিত তার এই কাজ পূর্ণতায় আসে আব্বাসিয়া শাসনামলে। ১৫০ হিজরী পর্যন্ত অর্থাৎ মৃত্যুর পূর্ব পর্যন্ত সর্ব মোট ৩০ বছর তার কার্যক্রম চালু ছিল। ইমাম আবু হানিফা (রহ.) ইনকিলাবী কর্মসূচির সংক্ষিপ্ত আলোচনা নিম্নে প্রদত্ত হলো।\nইসলামী আইন বা আহকাম সঙ্কলন:\nইসলামী আইন বা আহকাম সংকলনে ইমাম আবু হানিফা (রহ.) এর অবদান অবিস্মসণীয়। সকল মুসলমানই তার এই অবদানকে চির কৃতজ্ঞতার সঙ্গে স্মরণ করে থাকে। ইসলামী আহকাম সংকলনে ইমাম আবু হানিফা (রহ.) এর অবদান দুই ভাগে বিভক্ত করা যেতে পারে।\nক. আকায়েদ সঙ্কলন: সর্বপ্রথম ইমাম আবু হানিফা (রহ.) আহলে সুন্নত ওয়াল জামাতের আকীদা তথা বিশ্বাসের পূর্ণ ব্যাখ্যা ও বিশ্লেষণ করে ফিকহুল আকবর গ্রন্থ পুস্তকাকারে লিপিবদ্ধ করেন। এ গ্রন্থে আহলে সুন্নত ওয়াল জামাতের সকল ইসলামী আকীদা ও বিশ্বাসের কথা উল্লেখ করা হয়েছে। ফিকহুল আকবরের উল্লেখিত আকীদা ও বিশ্বাসগুলোর সূত্র ধরেই ইমাম তাহাবী (রাহ.) তার আকীদাতুত তাহাবী গ্রন্থ রচনা করেন। আকীদাতুত তাহাবী এমন একটি সর্বজন স্বীকৃত গ্রন্থ, যে গ্রন্থ সর্ম্পকে দ্বিমত পোষণ করেন এমন লোকের সংখ্যা নেই বললেই চলে। এমনকি যাসা নিজেদেরকে পাক্কা আহলে হাদীসের অনুসারী হিসেবে দাবি করেন, তারাও এই অমূল্য গ্রন্থকে নিজেদের পাঠ্যসূচির অন্তর্ভুক্ত করতে দ্বিধা করেননি। বর্তমানে সৌদী আরবের সর্বোচ্চ বিদ্যাপীঠ তথা বিশ্ববিদ্যালয়গুলোতে এই কিতাবটি পাঠ্যসূচির অন্তর্ভুক্ত রয়েছে।\nখ. হাদীস সঙ্কল: হাদীস সংঙ্কলনে ইমাম আবু হানিফা (রহ.) এর ঐতিহাসিক অবদানকে অস্বীকার করার কোনো উপায় নেই। চল্লিশ হাজার হাদীসের বিশাল ভাণ্ডার থেকে যাচাই-বাচাই করে তিনি যে মূল্যবান গ্রন্থটি রচনা করেন তার নাম হল কিতাবুল আছার।\nইমাম আবু হানিফা (রহ.) এর আইন সংসদ:\nইমাম আবু হানিফা (রহ.) প্রথমেই ইসলামী আইনের মৌলিক নীতি ও ধারাগুলোকে একত্রিত করেন। তিনি তার এই কাজকে এককভাবে সম্পাদন করেননি বরং ব্যাপক ভিত্তিতেই সম্পাদিত করেছেন। প্রথমে তিনি বিশেষ বিশেষ তালীম-তরবীয়ত এবং প্রশিক্ষণের মাধ্যমে সুযোগ্য ছাত্র গড়ে তোলেন। তাদের মধ্য থেকে প্রখর মেধা ও তীক্ষ্ণ বুদ্ধিসম্পন্ন চল্লিশজনকে নিয়ে একটি আইন সংসদ বা মজলিসে শূরা গঠন করেন। ইতিহাসের ইসলামী আইন সংকলনের জন্য এ জাতীয় সংসদের কোনো নজীর ইতিপূর্বে ছিল না। এখানে ইমাম আবু হানিফা (রহ.) এর ঐতিহাসিক আইন সংসদ সম্পর্কে কিছু গুরুত্ব ও বৈশিষ্ট্য ও পর্যালোচনার প্রয়োজন রয়েছে।\nআইন সঙ্কলন পদ্ধতি:\nইমাম আবু হানিফা (রহ.) এর এই আইন সংসদে ইসলামী বিধি-বিধান এবং তার সকল পরিপার্শ্বিক বিষয়ে বিস্তারিত আলোচনা পর্যালোচনা হত। এখানে প্রত্যেকের নিজস্ব এবং স্বতস্ত্র অভিমত ব্যক্ত করার পূর্ণ অধিকার ছিল। সকলেই নিজ নিজ অভিমত ব্যক্ত করার পর সর্বশেষ অভিমত প্রধান করতেন স্বয়ং ইমাম আবু হানিফা (রহ.)। একেকটি বিষয় নিয়ে দীর্ঘ আলোচনা চলত। এক দিন, দুই দিন, তিন দিন এমনকি জটিল কোনো বিষয় হলে এক মাস, দুই মাস ও বিতর্ক অব্যাহত থাকত। চূড়ান্ত সিদ্ধান্তে পৌঁছার পর যদি এ ব্যাপারে কারো ভিন্ন মত থাকত, তবে তা সঙ্গে সঙ্গে উল্লেখ করে লিপিবদ্ধ করে নেয়া হত।\nইমাম আবু হানিফা (রহ.) এর সঙ্কলিত মাসআলার সংখ্যা:\nইমাম আবু হানিফা (রহ.) তার এই সংসদের মাধ্যমে সর্বমোট আইন সংকলন করেন ৮৩ হাজার। কারো কারো অভিমত অনুযায়ী এর সংখ্যা হলো সর্বমোট পাঁচ লাখ। এই আইন সংসদে সংকলিত সকল বিধি-বিধান এবং মাসআলা মাসায়েলগুলোকে গ্রন্থাকারে যিনি লিপিবদ্ধ করেন, তিনি হলেন ইমাম আবু হানিফা (রহ.) এর সুযোগ্য শাগরিদ ইমাম মুহাম্মদ (রহ.)।


Breaking: ত্রিপুরায় বারবার আক্রান্ত তৃণমূল! আদালত অবমাননার মামলা গ্রহণ সুপ্রিম কোর্টের - এই মুহূর্তে\nFriday, 28th January, 2022 2:59 am\nBreaking: ত্রিপুরায় বারবার আক্রান্ত তৃণমূল! আদালত অবমাননার মামলা গ্রহণ সুপ্রিম কোর্টের\n22nd November 2021 11:14 am | Last Update 22nd November 2021 11:24 am\nনিজস্ব প্রতিনিধি: ত্রিপুরায় সুপ্রিম কোর্টের নির্দেশ মানা হচ্ছে না। এই মর্মে সুপ্রিম কোর্টের দ্বারস্থ হয় তৃণমূল কংগ্রেস। আর তৃণমূলের করা আদালত অবমাননার মামলা গ্রহণ করল সুপ্রিম কোর্ট। মঙ্গলবার এই মামলার শুনানি হবে বলে জানা গিয়েছে। পুরভোটে ত্রিপুরা পুলিশের ডিজি, স্বরাষ্ট্রসচিব ও মুখ্যসচিবকে সুপ্রিম নির্দেশ দেওয়া হয়, সমস্ত দলের প্রার্থীদের নিরাপত্তা সুনিশ্চিত করতের হবে, প্রচারে অনুমতি দিতে হবে। কিন্তু সেই নির্দেশ মানা হচ্ছে না ত্রিপুরা পুলিশের তরফে, এই মর্মেই আদালত অবমাননার মামলা করে তৃণমূল কংগ্রেস, যা গ্রহণ করেছে দেশের সর্বোচ্চ আদালত।\nত্রিপুরায় লাগাতার সন্ত্রাস ও তৃণমূল কর্মীদের উপর আক্রমণের ঘটনায় সুপ্রিম কোর্টের দ্বারস্থ হয় সাংসদ সুস্মিতা দেব। ত্রিপুরায় প্রচারে গিয়ে বারবার আক্রান্ত হচ্ছিলেন তৃণমূল কংগ্রেসের নেতা-কর্মীরা। পুলিশ কোনও ব্যবস্থা নেওয়া তো দূর অস্ত উল্টে তৃণমূল নেতা-কর্মীদেরই হেনস্থা করছেন এমনটাই দাবি করেছিল তৃণমূল। যার প্রেক্ষিতে দেশের সর্বোচ্চ আদালতের হস্তক্ষেপ চেয়ে মামলা করেন সুস্মিতা। যার ভিত্তিতে ত্রিপুরায় বিপ্লব দেবের সরকারকে তিরষ্কার করে সুপ্রিম কোর্ট। ওই রাজ্যে বিরোধী রাজনৈতিক দলগুলির ওপর হামলার ঘটনায় পুলিশ কী কী পদক্ষেপ নিয়েছে ত্রিপুরা পুলিশের ডিজি-র কাছে হলফনামার আকারে রিপোর্ট তলব করে দেশের সর্বোচ্চ আদালত। পাশাপাশি সুপ্রিম কোর্ট নির্দেশ দেয় ত্রিপুরায় অবাধ ও শান্তিপূর্ণ নির্বাচন অনুষ্ঠিত করতে হবে। কোনও রাজনৈতিক দল যাতে প্রচারে বাধাপ্রাপ্ত না হয় সেটা নিশ্চিত করতে হবে। বিরোধী নেতা-কর্মীদের নিরাপত্তা নিশ্চিত করতে হবে।\nকিন্তু তৃণমূলের অভিযোগ দেশের সর্বোচ্চ আদালতের একটিও নির্দেশ মানছে না ত্রিপুরা সরকার। পাল্টা সুপ্রিম নির্দেশ তোয়াক্কা না করেই পাল্টা বিরোধীদের বাড়ি ভাঙচুর, প্রার্থীদের মারধর ও হেনস্থার অভিযোগ করেছে তৃণমূল। গত রবিবার আগরতলা মহিলা থানায় সায়নী ঘোষকে জিজ্ঞাসাবাদের সময় পুনরায় হেলমেট পরে হামলা চালায় বিজেপি আশ্রিত গুণ্ডারা। সেই সংক্রান্ত ভিডিও টুইটারে প্রকাশ করেন অভিষেক বন্দ্যোপাধ্যায়। এই সমস্ত ঘটনার প্রেক্ষিতেই তৃণমূলের অভিযোগ বিজেপি শাসিত ত্রিপুরাতে সুপ্রিম নির্দেশ মানা হচ্ছে না। তাই আদালতের দ্বারস্থ হয়েছে তৃণমূল নেতৃত্ব।\nTags: bengali news\t, SC\t, tripura


সায়ান নামের অর্থ কি? - Sayan Name Meaning in Bengali - Sacredrun\nসায়ান নামের অর্থ কি? – Sayan Name Meaning in Bengali : বন্ধুরা, আপনি যদি আপনার শিশু সন্তানের জন্য একটি সুন্দর অর্থবহ এবং ইউনিক নামের খোঁজ করছেন, তাহলে আমি আপনাকে স্বাগত জানাচ্ছি।\n“সায়ান (Sayan)” নামটি হলো – খুবই সুন্দর এবং ইউনিক একটি নাম। আপনি যদি আপনার শিশু সন্তানের নাম “সায়ান” রেখেছেন বা রাখার কথা ভাবছেন, তবে আপনার অবশ্যই জেনে রাখা উচিত যে – সায়ান নামের অর্থ কি?\nযদি আপনি “সায়ান নামের অর্থ কি? – Sayan Name Meaning in Bengali” খোঁজ করছেন, তাহলে বলবো আপনি সঠিক জায়গায় এসেছেন।\nএই Article এ আমি আপনাদের জানাবো — সায়ান নামের বাংলা অর্থ কি? | Sayan Name Meaning in Bengali এবং এর সাথে সায়ান নামের আরবী অর্থ কি? সায়ান কি ইসলামিক নাম ? এছাড়া সায়ান নাম সম্পর্কে আরো কিছু তথ্য আপনাদের জানাবো। তাই এই Article টি শেষ পর্যন্ত পড়ুন এবং সায়ান নামের অর্থ কি? সম্পর্কে সম্পূর্ণ তথ্য জানুন.\n“সায়ান” নামের অর্থ কি? – Sayan Name Meaning in Bengali\nসায়ান নামের মানুষের ব্যক্তিত্ব কীরূপ হয়?\nসায়ান নামের আরবি অর্থ কি?\nসায়ান কি ইসলামিক নাম?\nসায়ান নামের ইসলামিক অর্থ কি?\nসায়ান কোন মেয়ে নাম নাকি ছেলের নাম?\nসায়ান নামটি কোন ধর্মের নাম?\nএক নজরে “সায়ান” নামের সংক্ষিপ্ত বিবরণ:\nসায়ান নামের সাথে মিলযুক্ত কিছু নাম —\nসায়ান নামটির অর্থ খুবই ইউনিক এবং সুন্দর অর্থযুক্ত! সায়ান নামের অর্থ হলো — “জ্ঞানী, বিনয়ী, একজন ব্যক্তি যিনি জীবনের উপযুক্ত এবং উন্নত জিনিসের অধিকারী হন”.\nসায়ান নামের অর্থ — জ্ঞানী, বিনয়ী। তাই সায়ান নামের ব্যক্তিরা দ্রুত মানুষের সাথে মিশে যেতে পারে এবং দ্রুত বন্ধুত্ব করতে পারে। এই নামের লোকেরা সাহিত্য এবং শিল্পের সাথে চূড়ান্তভাবে সংযুক্ত থাকতে পছন্দ করে। এই নামের লোকেরা সংগীত এবং শিল্পকলায় খুব আগ্রহী হয় এবং লোকেরা ব্যবহারিকভাবে খুব সৎ হয়। তাই সায়ান নামের “একজন ব্যক্তি যিনি জীবনের উপযুক্ত এবং উন্নত জিনিসের অধিকারী হন”.\nবাংলাতে সায়ান অর্থ হলো — জ্ঞানী, বিনয়ী, একজন ব্যক্তি যিনি জীবনের উপযুক্ত এবং উন্নত জিনিসের যোগ্য হন.\nসায়ান নামের আরবি অর্থ হলো — “পরম বন্ধু, দয়ালু”.\nহ্যাঁ, বন্ধুরা, সায়ান নামটি খুবই সুন্দর অর্থযুক্ত একটি ইসলামিক নাম.\nসায়ান নামের ইসলামিক অর্থ হলো — “পরম বন্ধু, দয়ালু”.\nসায়ান শব্দটি হলো পুংলিঙ্গ, তাই স্বাভাবিকভাবেই সায়ান নামটি একজন ছেলে সন্তানের নাম.\nআপনি যদি সন্তানের নামটি “সায়ান” বেছে নিচ্ছেন, তা মুসলিম ধর্মের একজন ছেলে সন্তানের নাম.\nরাজীব নামের অর্থ কি?\nনাম — সায়ান,\nইংরেজি বানান — Sayan\nঅর্থ — “জ্ঞানী , বিনয়ী, একজন ব্যক্তি যিনি জীবনের উপযুক্ত এবং উন্নত জিনিসের অধিকারী হন”.\nআরবি অর্থ — পরম বন্ধু, দয়ালু,\nরাশি — কুম্ভ রাশি,\nশুভ দিন — শনিবার,\n১. সায়ান খান\n২. সায়ান রহমান\n৩. সায়ান শেখ\n৪. সায়ান মন্ডল\n৫. সায়ান হক\n৬. মোঃ সায়ান রহমান\n৭. সায়ান উদ্দিন\n৮. সায়ান চৌধুরি\n৯. সায়ান আহমেদ\n১০. মোঃ সায়ান মল্লিক\n১১. মোহাম্মদ মোস্তফা খান সায়ান\n১২. সায়ান ইসলাম\n১৩. সায়ান সরকার\n১৪. সায়ান ইকতিদার\n১৫. মেহেদি হাসান সায়ান\n১৬. সায়ান আলি\n১৭. শেখ সায়ান\n১৮. মাইকেল সায়ান\n১৯. জামিল হোসেন সায়ান\n২০. সায়ান চাকলাদার\nএই পোস্টটি পড়ার জন্য আপনাদের সবাইকে ধন্যবাদ জানাই। আমাদের আজকের নিবন্ধে, আমি – সায়ান নামের অর্থ কি? – Sayan Name Meaning in Bengali সম্পর্কিত তথ্য বিশদভাবে প্রদান করেছি এবং আমরা আশা করি যে আমাদের দ্বারা উপস্থাপিত এই গুরুত্বপূর্ণ নিবন্ধটি আপনার জন্য খুবই উপযোগী প্রমাণিত হয়েছে এবং আপনি সহজেই এই নিবন্ধটি বুঝতে সক্ষম হবেন। পোস্টটি যদি আপনাদের ভালো লেগে থাকে তাহলে দয়াকরে Comment করে আপনার মতামত জানান এবং আপনার প্রিয়জনদের সাথে ভাগ করে নিন।


আলমডাঙ্গার ১৩ ইউপিতে ৩০ বিদ্রোহী প্রার্থী নিয়ে বিব্রত আওয়ামী লীগ | দৈনিক মাথাভাঙ্গা\nভোটের লড়াইয়ে বিএনপির ৬ জামায়াতের ৫ ও ইসলামী আন্দোলন বাংলাদেশের ৬ নেতা\nস্টাফ রিপোর্টার: চুয়াডাঙ্গার আলমডাঙ্গা উপজেলায় ইউনিয়ন পরিষদ (ইউপি) নির্বাচনে ১৩টি ইউনিয়নে চেয়ারম্যান পদে ৬০ জন প্রার্থী প্রতিদ্বন্দ্বিতা করছেন। তাদের মধ্যে আওয়ামী লীগেরই মনোনীত প্রার্থী ১৩ জন এবং ‘বিদ্রোহী’ আছেন ৩০ জন। ক্ষমতাসীন দলে এমন প্রার্থীজট নিয়ে দুশ্চিন্তায় আছেন দলের স্থানীয় নেতাকর্মীরা। তারা হতাশা ব্যক্ত করে বলেছেন, দলীয় শৃঙ্খলা ভেঙে পড়েছে। নেতাদের কথা শুনছেন না কেউ। বিদ্রোহীদের কাছে অনেকটাই অসহায় আওয়ামী লীগের স্থানীয় নেতৃত্ব। এই ১৩ ইউপিতে বিএনপির ৬ ও জামায়াতের ৫ নেতা স্বতন্ত্র পরিচয়ে এবং ইসলামী আন্দোলন বাংলাদেশের ৬ নেতা দলীয় প্রতীক হাতপাখা নিয়ে ভোটের লড়াইয়ে আছেন। ২৮ নভেম্বর তৃতীয় ধাপে আলমডাঙ্গার ১৩টি ইউনিয়নে ভোট গ্রহণ অনুষ্ঠিত হবে। তৃতীয় ধাপের ইউনিয়ন পরিষদ নির্বাচনে চুয়াডাঙ্গার আলমডাঙ্গায় ১৩ ইউনিয়নে আওয়ামী লীগ মনোনীত ও বিদ্রোহী প্রার্থী ৪৩ জন। বিপুলসংখ্যক নেতা-কর্মীর বিদ্রোহী হিসেবে প্রতিদ্বন্দ্বিতার ঘটনাকে অশনিসংকেত হিসেবে দেখছেন আওয়ামী লীগের জেলা কমিটির জ্যেষ্ঠ সহসভাপতি ও সদর উপজেলা পরিষদের চেয়ারম্যান আসাদুল হক বিশ্বাস। তিনি বলেন, দলের বিদ্রোহীদের কারণে দামুড়হুদা উপজেলার চারটি ইউনিয়নের মধ্যে দুটিতেই নৌকা প্রতীকের প্রার্থীকে নির্বাচিত করা সম্ভব হয়নি।\nআসাদুল বিশ্বাসের দাবি, মনোনয়নের সঙ্গে সংশ্লিষ্টরা যোগ্য ও ত্যাগী নেতাদের বাদ দিয়ে দুর্বল প্রার্থীকে মনোনয়ন দেয়ায় পরীক্ষিত নেতারা একপ্রকার বাধ্য হয়েই বিদ্রোহী প্রার্থী হিসেবে প্রতিদ্বন্দ্বিতা করছেন। কয়েকজন নেতার খামখেয়ালির কারণে আলমডাঙ্গা উপজেলার ১৩টি ইউনিয়নে এক থেকে ৫ জন পর্যন্ত বিদ্রোহী প্রার্থী প্রতিদ্বন্দ্বিতা করছেন। তিন থেকে চারবার নির্বাচিত আওয়ামী লীগের অনেক জনপ্রিয় নেতাকে মনোনয়ন না দিয়ে স্বজনপ্রীতিসহ বিভিন্ন কারণে তুলনামূলক দুর্বল প্রার্থীকে মনোনয়ন দেয়া হয়েছে।\nআলমডাঙ্গা উপজেলার ভাংবাড়িয়া ইউপির বর্তমান চেয়ারম্যান জেলা আওয়ামী লীগের তথ্য ও গবেষণাবিষয়ক সম্পাদক কাওসার আহমেদ বাবলু। কাওসার আহমেদ আনারস প্রতীক নিয়ে প্রতিদ্বন্দ্বিতা করছেন। দুবারের নির্বাচিত এই চেয়ারম্যানকে বাদ দিয়ে দলীয় মনোনয়ন দেয়া হয়েছে ইউনিয়ন আওয়ামী লীগের সদস্য নাহিদ হাসান ওরফে সোহাগকে।\nকাওসার আহমেদ দলের এক জ্যেষ্ঠ নেতার প্রতি ইঙ্গিত করে বলেন, ‘সর্বশেষ উপজেলা পরিষদ নির্বাচনে জেলা যুবলীগের আহ্বায়ক জিল্লুর রহমান নৌকা প্রতীক নিয়ে প্রতিদ্বন্দ্বিতা করছিলেন। নৌকা বাদ দিয়ে আনারস প্রতীকের প্রার্থী আইয়ুব হোসেনের পক্ষে কাজ করতে নেতা চাপ দিয়েছিলেন। কিন্তু আমি শুনিনি। আমি নেতৃত্ব দিয়ে নৌকা প্রতীকের প্রার্থীকে এই ইউনিয়নে জিতিয়ে এনেছিলাম। যার প্রতিশোধ হিসেবে আমাকে মনোনয়ন দেয়া হয়নি। এমনকি নামটি পর্যন্ত আওয়ামী লীগের স্থানীয় সরকার মনোনয়ন বোর্ডের কাছে পাঠানো হয়নি।’\nবেলগাছি ইউপিতে চেয়ারম্যান পদে প্রতিদ্বন্দ্বী চারজনই আওয়ামী লীগ ও সহযোগী সংগঠনের। বর্তমান চেয়ারম্যান উপজেলা আওয়ামী লীগের সহসভাপতি আমিরুল ইসলাম ওরফে মন্টুকে এবার দলীয় মনোনয়ন দেয়া হয়নি। মনোনয়ন পেয়েছেন ইউনিয়ন আওয়ামী লীগের সভাপতি সমীর কুমার দে। টানা তিনবার নির্বাচিত চেয়ারম্যান আমিরুল ইসলামসহ তিনজন এই ইউনিয়নে বিদ্রোহী হিসেবে প্রতিদ্বন্দ্বিতা করছেন। আমিরুলের প্রতীক মোটরসাইকেল। এছাড়া ইউনিয়ন আওয়ামী লীগের সাধারণ সম্পাদক মাহমুদুল হাসান চঞ্চল আনারস ও উপজেলা ছাত্রলীগের সাংগঠনিক সম্পাদক এস এম গোলাম সরোয়ার ওরফে শামীম ঘোড়া প্রতীক নিয়ে ভোটের মাঠে রয়েছেন।\nখাদিমপুর ইউপিতে বর্তমান চেয়ারম্যান আব্দুল হালিমও বিদ্রোহী হিসেবে প্রতিদ্বন্দ্বিতা করছেন। উপজেলা আওয়ামী লীগের এই সদস্য এবার দলীয় মনোনয়ন পাননি। এই ইউনিয়নে মনোনয়ন দেয়া হয়েছে ইউনিয়ন আওয়ামী লীগের সাধারণ সম্পাদক মোজাহিদুর রহমান জোয়ার্দ্দার ওরফে লোটাসকে। আব্দুল হালিমের অভিযোগ, স্বজনপ্রীতি করে তাকে দলীয় মনোনয়ন থেকে বঞ্চিত করা হয়েছে। এবার তিনি আনারস প্রতীক নিয়ে প্রতিদ্বন্দ্বিতা করছেন।\nএদিকে নৌকা প্রতীক পাওয়ার পরও বেশ কয়েকজন প্রার্থী অস্বস্তিতে রয়েছেন। নাম প্রকাশে অনিচ্ছুক একাধিক চেয়ারম্যান প্রার্থী অভিযোগ করেন, দলের বেশ কয়েকজন জ্যেষ্ঠ নেতা বিদ্রোহী প্রার্থীদের পরোক্ষভাবে সহযোগিতা করছেন। এমনকি অর্থ ও জনবল দিয়ে সহযোগিতা করে নৌকা প্রতীকের প্রার্থীকে হারাতে তারা উঠেপড়ে লেগেছেন। অনেকেই বলছেন, সর্বশেষ উপজেলা পরিষদ নির্বাচনে এই উপজেলায় যেমন কায়দা করে নৌকা প্রতীককে হারানো হয়েছিলো, এবার একাধিক ইউনিয়নে একই চর্চা চলছে।\nহারদী ইউপিতে দলীয় মনোনয়ন পেয়েছেন বর্তমান চেয়ারম্যান জেলা আওয়ামী লীগের কার্যনির্বাহী সদস্য মো. নুরুল ইসলাম। দুবার নির্বাচিত এই চেয়ারম্যান অভিযোগ করেন, জেলা আওয়ামী লীগের একজন জ্যেষ্ঠ নেতা হারদী ইউনিয়নে বিদ্রোহী প্রার্থীকে সরাসরি মদদ দিচ্ছেন। দলের স্থানীয় নেতা-কর্মীদের নৌকার বিপক্ষে কাজ করতে চাপ দেয়া হচ্ছে। বিষয়টি উপজেলা আওয়ামী লীগকে লিখিতভাবে জানানো হয়েছে।\nআলমডাঙ্গা উপজেলা আওয়ামী লীগের ভারপ্রাপ্ত সাধারণ সম্পাদক মো. ইয়াকুব আলী বলেন, ‘দলের ভেতরে এই বিপুলসংখ্যক বিদ্রোহী প্রার্থী হওয়ার ঘটনায় আমি বিব্রত। বিদ্রোহীদের কারা কীভাবে মদদ দিচ্ছে, আমার জানা নেই। তবে ১৯ নভেম্বর আওয়ামী লীগের কেন্দ্রীয় কার্যনির্বাহী কমিটির সভায় বিদ্রোহীদের বিষয়ে সিদ্ধান্ত নেয়া হবে। আমরা নির্দেশনা যথাযথভাবে বাস্তবায়ন করবো।’\nজীবননগরের দুই পরিচিত মুখ আনন্দ ও রিপানের চির বিদায়


শিগগির ‘সিলেট ওয়াসা’ প্রতিষ্ঠা করা হবে: তাজুল ইসলাম\nডেইলি সিলেট ডট কম :: প্রকাশিত হয়েছে : ৩০ জানুয়ারি ২০২২, ৭:৫৫ অপরাহ্ন | ৭:৫৫ অপরাহ্ন\nসিলেট মহানগরীতে পানি ও পয়ঃনিষ্কাশন সমস্যা নিরসনে শিগগির সিলেট ওয়াসা প্রতিষ্ঠা করা হবে বলে জানিয়েছেন স্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম।\nরোববার (৩০ জানুয়ারি) দুপুরে পানি সরবরাহ ও পয়ঃনিষ্কাশন কর্তৃপক্ষ-১৯৯৬ অনুযায়ী সিলেট সিটি করপোরেশন এলাকায় পানি সরবরাহ ও পয়ঃনিষ্কাশন কর্তৃপক্ষ (সিলেট ওয়াসা) গঠনের কার্যক্রম গ্রহণ বিষয়ক পরামর্শ সভায় সভাপতির বক্তব্যে তিনি একথা জানান।\nসভায় ভার্চুয়ালি যুক্ত হয়ে স্থানীয় সরকার মন্ত্রী বলেন, সিলেট শহর দেশের অন্যতম গুরুত্বপূর্ণ শহর। জনসংখ্যা ও শহর বিস্তৃতির কারণে নগরবাসীকে উন্নততর আবশ্যকীয় নাগরিক সুবিধা নিশ্চিত করতে হবে। মহানগরীর জনগণের জন্য পরিবেশবান্ধব, টেকসই ও গণমুখী সুপেয় পানি সরবরাহ এবং স্বাস্থ্যসম্মত পয়ঃনিষ্কাশনের ব্যবস্থা গড়ে তোলা প্রয়োজন।\nতাজুল ইসলাম জানান, সিলেট মহানগরীতে সিলেট ওয়াসা গঠনের জন্য প্রাথমিক পদক্ষেপ হিসেবে গেজেট নোটিফিকেশন জারি, অর্গানোগ্রাম, চাকুরি বিধিমালা প্রণয়নসহ অন্যান্য কার্যক্রম দ্রুত গ্রহণের জন্য সংশ্লিষ্ট মন্ত্রণালয়/বিভাগ, দপ্তর ও সংস্থাকে সভায় প্রয়োজনীয় নির্দেশনা দেওয়া হয়েছে। শিগগির সিলেট ওয়াসা প্রতিষ্ঠা করা সম্ভব হবে বলে আশা প্রকাশ করেন মন্ত্রী।\nশহর ও গ্রামাঞ্চলে সুপেয় পানি সরবরাহ ব্যবস্থাপনা উন্নয়নে বাস্তবমুখী টেকসই প্রকল্প গ্রহণ ও বাস্তবায়নের মাধ্যমে সামগ্রিক পরিবেশ রক্ষায় তার মন্ত্রণালয় নিরলসভাবে কাজ করে যাচ্ছে উল্লেখ করে স্থানীয় সরকার মন্ত্রী বলেন, সরকার ভূ-গর্ভস্থ উৎসের ওপর নির্ভরশীলতা কমিয়ে ভূ-উপরিস্থ পানি ব্যবহারের ওপর বেশি গুরুত্ব দিচ্ছে। এ লক্ষ্যে শহরাঞ্চলের পাশাপাশি গ্রামাঞ্চলের নদ-নদীর পানি ব্যবহার, পুকুর খনন, রেইন ওয়াটার হার্ভেস্টিংয়ের মাধ্যমে ভূ-উপরিস্থ পানির ব্যবহার বাড়ানোসহ নানামুখী পদক্ষেপ নেওয়া হয়েছে।\nএ প্রসঙ্গে মন্ত্রী আরও বলেন, টেকসই উন্নয়ন লক্ষ্যমাত্রা (এসডিজি) অনুযায়ী, ২০৩০ সালের মধ্যে ৭০ শতাংশ সারফেস ওয়াটার নিশ্চিত করার কথা বলা হয়েছে। বাংলাদেশ এ সময়ের আগেই লক্ষ্যমাত্রা অর্জন করবে।\nস্থানীয় সরকার মন্ত্রী জানান, পৃথিবীর অনেক দেশেই পানির সমস্যা আছে। নদীমাতৃক দেশ হওয়ায় বিশ্বের বহু দেশের তুলনায় আমাদের পানির সমস্যা তুলনামূলক কম। এরপরও আমরা দেশের প্রত্যন্ত অঞ্চলে সুপেয় পানি এবং স্বাস্থ্যসম্মত পয়ঃনিষ্কাশন ব্যবস্থা গড়ে তুলতে কাজ করে যাচ্ছি।\nপ্রধানমন্ত্রী শেখ হাসিনার নেতৃত্বে দেশ এগিয়ে যাচ্ছে উল্লেখ করে তিনি বলেন, শুধু পানি নয়, অন্যান্য খাত নিয়ে সম্মিলিতভাবে কাজ করায় সব সেক্টরের উন্নয়নে অভূতপূর্ব সাফল্য অর্জিত হয়েছে।\nপররাষ্ট্রমন্ত্রী ড. এ কে আব্দুল মোমেন সভায় ভার্চুয়ারি যুক্ত হয়ে জানান, সিলেটে আগের তুলনায় জনসংখ্যা বহুগুণ বেড়েছে। ফলে এখানে একটি ওয়াসা প্রতিষ্ঠা করা জরুরি হয়ে পড়েছিলো। এ উপলব্ধি থেকে সিলেট ওয়াসা প্রতিষ্ঠার উদ্যোগ নেওয়ায় তিনি স্থানীয় সরকার মন্ত্রীকে ধন্যবাদ জানান এবং দ্রুত এটি বাস্তবায়নে সব ধরনের সহযোগিতা দেওয়ার প্রতিশ্রুতি ব্যক্ত করেন।\nসভায় স্থানীয় সরকার বিভাগের সিনিয়র সচিব হেলালুদ্দীন আহমদ, সিলেট সিটি করপোরেশনের মেয়র আরিফুল হক চৌধুরী এবং সংশ্লিষ্ট মন্ত্রণালয়ের ঊর্ধ্বতন কর্মকর্তারা অংশ নেন।


মেয়াদপূর্তির একদিন আগে প্রায় আড়াই হাজার কোটি টাকার বাজেট ঘোষণা করেছেন চট্টগ্রাম সিটি কর্পোরেশনের মেয়র আ জ ম নাছির উদ্দীন। মঙ্গলবার দুপুরে চট্টগ্রাম ক্লাব হল রুমে ২০২০-২১ অর্থবছরের ২ হাজার ৪৩৬ কোটি ৩০ লাখ ৪২ হাজার টাকার প্রস্তাবিত এ বাজেট পেশ করেন। এটি ছিল চট্টগ্রাম সিটি কর্পোরেশনের মেয়র আ জ ম নাছির উদ্দীনের শেষ বাজেট। এর আগে চট্টগ্রাম সিটি কর্পোরেশনের ২০১৯-২০ অর্থবছরে ১ হাজার ৪৪৭ কোটি ৯৩ লাখ ৮২ হাজার টাকার সংশোধিত বাজেট সাধারণ সভায় পাস করা হয়।\nবাজেট বক্তৃতায় মেয়র আ জ ম নাছির উদ্দীন বলেন, ‘পরিষ্কার-পরিচ্ছন্ন একটি মেগা সিটি, স্মার্ট সিটি, নির্মল শহর, নির্মল পরিবেশবান্ধব শহর নগরবাসীর প্রত্যাশা। সামর্থ্যরে মধ্যে সেই প্রত্যাশা পূরণে চসিক নিরন্তর প্রচেষ্টা চালিয়ে যাচ্ছে। চট্টগ্রাম সিটি কর্পোরেশনের যতটুকু সদিচ্ছা আছে ততটুকু আর্থিক সক্ষমতা নেই। তাই আর্থিক সক্ষমতা ছাড়া নগরবাসীর শতভাগ প্রত্যাশা পূরণ করা যায় না। আর্থিক সক্ষমতা না থাকাতে পৌরকরের ওপর নির্ভর করে সব কর্মকাণ্ড পরিচালনা করতে হয়। নাগরিক সুযোগ-সুবিধা বৃদ্ধি করতে হলে সিটি কর্পোরেশনের আর্থিক সক্ষমতা বাড়াতে হবে। এটা করতে হলে আইনি প্রক্রিয়ায় যে সুযোগ আছে সেটা গ্রহণের বিকল্প নেই। কিন্তু এটা করতে গিয়ে বাধাগ্রস্ত হয়েছি এবং প্রয়াস ব্যর্থ হয়েছে। এতে চট্টগ্রামই ক্ষতিগ্রস্ত হয়েছে। যদি আমি সফল হতাম, তাহলে বর্তমানে যে রাজস্ব আদায় হয়েছে তা দ্বিগুণের চেয়েও বেশি হয়ে যেত- ফলে প্রত্যাশিত উন্নয়ন কর্মকাণ্ড বাস্তবায়ন সহজ হতো। মেয়র আরও বলেন, দায়িত্ব নেয়ার পর কর্মকর্তা-কর্মচারীদের জন্য ২০ শতাংশ উৎসব ভাতা এবং নতুন পে-স্কেল ঘোষণা করা হয়। তা কার্যকর করতে গিয়ে প্রশাসনিক ব্যয় প্রায় দ্বিগুণ বেড়ে যায়। তার ওপর পূর্বসূরির ২৯৫ কোটি ২৬ লাখ ৯৩ হাজার ১৭৪ টাকা দেনা ছিল। পৌরকর পরিশোধে যারা অক্ষম তাদের রিভিউ বোর্ড গঠন করে কমিয়ে দিয়েছি। চসিকে শিক্ষা খাতে প্রতি বছর ৪২ কোটি টাকা ভর্তুকি দিতে হতো। এখন দিতে হচ্ছে ৩৬ কোটি টাকা। অনেক শিক্ষাপ্রতিষ্ঠানে পাঠদানের অনুমতি ছিল না, অনেক সমস্যা ছিল, সমাধান করেছি। পরিচ্ছন্ন কার্যক্রমে দৃশ্যমান পরিবর্তন এসেছে। যখন দায়িত্ব নিয়েছি তখন শহরের বিভিন্ন স্থানে খোলা জায়গায় ১ হাজার ৩৩৯টি ডাস্টবিন ও ডাম্পিং স্টেশন ছিল। সেটা ২৫০-এ কমিয়ে এনেছি। নগর পরিষ্কার-পরিচ্ছন্নতা কাজের জন্য ২ হাজার ডোর-টু-ডোর সেবক নিয়োগ দেয়া হয়েছে। বর্তমানে ডাস্টবিনমুক্ত নগর ও উন্নত পরিবেশ সৃষ্টিতে অবদান রাখতে সক্ষম হচ্ছে চসিক।\nনগরীর জলাবদ্ধতা সম্পর্কে মেয়র বলেন, এ সমস্যা নিরসনে বিগত ৪ বছরে নগরীর প্রতিটি সড়কের পাশে পরিকল্পিত ড্রেন নির্মাণ করা হয়েছে। জলাবদ্ধতা নিরসনে প্রধানমন্ত্রী শেখ হাসিনা ৫ হাজার ৬১৬ কোটি টাকার ১টি মেগা প্রকল্প সিডিএকে অনুমোদন দিয়েছেন, যার বাস্তবায়ন দেশপ্রেমিক সেনাবাহিনীর সহযোগিতায় চলমান রয়েছে।\nবাজেট অধিবেশন পরিচালনা করেন চসিকের প্রধান নির্বাহী কর্মকর্তা মো. সামসুদ্দোহা। উপস্থিত ছিলেন- চসিক প্যানেল মেয়র চৌধুরী হাসান মাহমুদ হাসনী, জোবাইরা নার্গিস খান, প্রফেসর ড. নিছার উদ্দিন আহমদ মঞ্জু, অর্থ ও সংস্থাপন কমিটির চেয়ারম্যান কাউন্সিলর মোহাম্মদ হোসেন হিরন, চসিক কাউন্সিলর, সংরক্ষিত ওয়ার্ড কাউন্সিলর, চসিক সচিব আবু শাহেদ চৌধুরী, প্রধান প্রকৌশলী লে. কর্নেল সোহেল আহমেদ, প্রধান রাজস্ব কর্মকর্তা মুফিদুল আলমসহ বিভাগীয় ও শাখা প্রধানরা।


/ বিজ্ঞান ও প্রযুক্তি / শিক্ষার ডিজিটালজেশনে কাজ করছে মিটিসল লিমিটেড\nপ্রকাশ: বুধবার, ২৫ নভেম্বর, ২০২০, ১০:০০ এএম | অনলাইন সংস্করণ\nকরোনাভাইরাসের প্রাদুর্ভাবে প্রায় আট মাস ধরে বন্ধ শিক্ষা প্রতিষ্ঠান। এরই মধ্যে একাধিক গুরুত্বপূর্ণ পরীক্ষা স্থগিত করা হয়েছে। বিশ্ববিদ্যালয়গুলোয় কোনোভাবে অনলাইন ক্লাস চললেও পরীক্ষা নেয়া যাচ্ছে না। এতে সেশনজটের সৃষ্টি হচ্ছে। বর্তমান পরিস্থিতির কথা বিবেচনা করে শিক্ষার ডিজিটালাইজেশনে এগিয়ে এসেছে ‘মিটিসল লিমিটেড’ নামের তথ্যপ্রযুক্তিভিত্তিক একটি প্রতিষ্ঠান। তাদের উদ্ভাবিত সফটওয়্যারের মাধ্যমে যে কোনো প্রতিকূলতার মাঝেও সুচারুভাবে অনলাইন শিক্ষা ও পরীক্ষা কার্যক্রম পরিচালনা করা সম্ভব। দেশের বিশ্ববিদ্যালয়গুলো তাদের সফটওয়্যারগুলো নির্বিঘেœ ব্যবহার শুরু করছে।\nজানা যায়, মিটিসল লিমিটের প্রতিষ্ঠাতা চেয়ারম্যান এহসান হক। প্রতিষ্ঠাতা পরিচালকদের মধ্যে রেজাউর রহমান, মো. বজলুল হক বায়জীদ, কর্নেল (অব.) সহিদুল ইসলাম ও ব্যারিস্টার হামিদ মিসবাহ অন্যতম। তারা দেশে নিরাপদ ইন্টারনেট প্রবর্তনের লক্ষ্যে বাংলাদেশ ইন্টারনেট সেফটি ফর সেফটি ফাউন্ডেশন (বিআইএসসি) নামের একটি সংস্থাও পরিচালনা করছেন।\nমিটিসল লিমিটেডের ব্যবস্থাপনা পরিচালক মো. বজলুল হক বায়জীদ বলেন, ‘করোনার এই প্রাদুর্ভাব কতদিন থাকবে তা বলা যাচ্ছে না। শিক্ষা প্রতিষ্ঠানগুলো বন্ধ থাকায় ক্ষতিগ্রস্ত হচ্ছে শিক্ষার্থীরা। প্রচলতি অনলাইন মাধ্যমগুলো ব্যবহার করে পরীক্ষা গ্রহণের সুযোগ নেই বললেই চলে। আমরা সাইবার সিকিউরিটির পাশাপাশি লার্নিং ম্যানেজমেন্ট সফটওয়্যার নিয়ে কাজ করছি। এর মাধ্যমে দেশের তথ্য বাইরে যাওয়ার সুযোগ নেই। ইউনিভার্সিটি অব প্রফেশনালসের (বিইউপি) এক্সাম প্রক্টরিং উন্নয়নে আমরা কাজ করেছি। এর মাধ্যমে শিক্ষার্থীরা সহজেই ঘরে বসে অনলাইন ক্লাস ও পরীক্ষা দিতে পারবে।’\nএহসান হক আগে যুক্তরাজ্য, যুক্তরাষ্ট্র ও সুইজারল্যান্ডে কাজ করেছেন। একটি বিয়োগান্তক ঘটনার জন্য তিনি তার ব্যাংকার জীবনের অবসান ঘটান। তবে তিনি তার পেশার কারণে ইন্টারনেট ও ডিজিটালাইজেশনের বিভিন্ন ঝুঁকি নিয়ে কাজ করতে শিখেছেন। বর্তমানে বাংলাদেশের পাশাপাশি যুক্তরাজ্য ও সুইজাল্যান্ডেও কাজ করছেন। তিনি তার মরহুম পিতা বীর মুক্তিযোদ্ধা মমিনুল হকের মতো বাংলাদেশের কল্যাণে আরো বেশি কাজ করতে চান। তিনি আন্তর্জাতিক অঙ্গনে কাজ করতে গিয়ে তার লব্ধ জ্ঞান ও অভিজ্ঞতাকে বাংলাদেশে কাজে লাগাতে চান।\nমিটিসল লিমিটেডের প্রতিষ্ঠাতা পরিচালক রেজাউর রহমান মোটরগাড়িশিল্পে সফল ব্যবসায়ী। বর্তমানে বিএমএল গ্রুপের ব্যবস্থাপনা পরিচালক। তিনি দেশের ঐতিহ্যবাহী পরিবারের সন্তান। জননেতা শেরে বাংলা এ কে ফজলুল হকের প্রপৌত্র। চলমান করোনাকালীন দেশের শিশুদের কথা চিন্তা করে তিনি ‘লার্নিং ম্যানেজমেন্ট সিস্টেম (ইএমএস) উদ্ভাবন করেছেন।\nজানা যায়, আমরা বর্তমানে ডিজিটাল যুগে বাস করছি। এখন সবকিছুই ত্বরিত, দ্রæতগামী ও সহজলভ্য। এ লক্ষ্যে বাংলাদেশ দ্রæত সঠিক পথে এগিয়ে যাচ্ছে। সরকারের দূরদর্শী নীতিমালার কারণে বাংলাদেশ এ ব্যাপারে বহু দেশকে ছাপিয়ে গেছে। কিন্তু তা আরো পরিপক্ক ও উন্নত করার সুযোগ আছে। তবে ইন্টারনেট ও ডিজিটালাইজেশনের সঙ্গে বহু ঝুঁকি ও বিপদ জড়িয়ে আছে। হ্যাকার বা জাল কারবারিরা হাজার হাজার মাইল দূরে থেকে তাদের অপকর্ম চালিয়ে যাচ্ছে। এ কারণে দেশবাসীর জীবন সুরক্ষায় বিশ্বের শ্রেষ্ঠ সমাধান নিশ্চিত করতে কাজ করছে মিটিসল লিমিটেড ও বিআইএসসি।


সিআইপি কার্ডের মতো কৃষি খাতে অবদানে দেয়া হবে এআইপি; কৃষি সচিব » Agricare24.com\nপ্রচ্ছদ, বিভাগ: ফসল, প্রকাশিত: সেপ্টেম্বর ২৫, ২০১৯, বুধবার\nনিজস্ব প্রতিবেদক, এগ্রিকেয়ার২৪.কম: সিআইপি কার্ডের মতো কৃষি খাতে অবদানে দেয়া হবে এআইপি; কৃষি সচিব মো. নাসিরুজ্জামান এ তথ্য জানিয়েছেন।\n‘সাংবাদিকদের আধুনিক কৃষি তথ্য ও প্রযুক্তি ব্যবহার’ শীর্ষক তিনদিনের প্রশিক্ষণ কর্মশালার উদ্বোধনী অনুষ্ঠানে প্রধান অতিথির বক্তব্যে তিনি এ তথ্য জানান। মঙ্গলবার (২৪ সেপ্টেম্বর, ২০১৯) রাজধানীর খামারবাড়ির কৃষি তথ্য সার্ভিসের কনফারেন্স রুমে শুরু হয়েছে এ কর্মশালা।\nকৃষি সচিব মো. নাসিরুজ্জামান বলেছেন, ব্যবসায়ীদের মতো কৃষি সেক্টরে গুরুত্বপূর্ণ অবদান রাখা ব্যক্তিদের এআইপি (এগ্রিকালচারাল ইম্পরট্যান্ট পারসন) দেয়া হবে।\nকৃষি কাজ ও উৎপাদনে আগ্রহ বাড়াতে এই প্রণোদনা দেয়া হবে। সিআইপির (কমার্শিয়াল ইম্পরট্যান্ট পারসন) মতো এআইপিরাও ভিআইপি জোনে সুবিধা ভোগ করতে পারবেন। এ ব্যাপারে নীতিমালা তৈরির কাজ চলছে।\nটেকসই উন্নয়ন লক্ষ্যমাত্রা (এসডিজি) অর্জনে ফসলের উৎপাদন দ্বিগুণ করতে হবে বলে মন্তব্য করেন কৃষি মন্ত্রণালয়ের এ ঊর্ধতন কর্মকর্তা।\nতিনি বলেন, বর্তমানে হেক্টরে উৎপাদন হয় ২ দশমিক ৬৬ মেট্রিক টন। যা ২০৩০ সালের মধ্যে ৫ দশমিক ৩২ মেট্রিক টনে উন্নীত করতে হবে। এ লক্ষ্য অর্জনে তিন ফসলি জমিকে চার ফসলি করার পরিকল্পনা নিচ্ছে সরকার।\nমো. নাসিরুজ্জামান বলেন, কিন্তু এ লক্ষ্য পূরণে বর্তমানে অনেক চ্যালেঞ্জ রয়েছে। কৃষক উৎপাদিত পণ্যে সঠিক দাম পাচ্ছে না এটা দ্বিবালকের মতো সত্য।\nতিনি বলেন, উৎপাদিত পণ্যের ন্যায্যমূল্য নিশ্চিত না হলে কৃষি থাকবে না। কৃষক কম দামে পণ্য বিক্রি করেন অথচ বেশি দাম দিয়ে কেনেন। অনেক সময় দেখা যায় কৃষকদের পণ্য ধনীরা কিনে গুদামজাত করে।\nতিনি জানান, ফলে কৃষক লাভবান না হয়ে অন্য কেউ লাভবান হয়। যখন ঘরে ধান উঠে তখন ৩০ টাকা কেজি দরে চাল বিক্রি করে কৃষক। পরবর্তীতে সে চাল কৃষক ৩০ টাকার পরিবর্তে ৫০ থেকে ৫৫ টাকায় কেনেন। বছরে ৩ দশমিক ২ বিলিয়ন ডলারের ভোজ্যতেল আমদানি করতে হয়।\nজমি সংকটের কারণে দেশে চাহিদা অনুযায়ী ভোজ্যতেল উৎপাদন হচ্ছে না উল্লেখ করে তিনি বলেন, ভোজ্যতেল করতে হলে গম ও আলু উৎপাদন কমে যাবে। কৃষি জমি হারিয়ে যাচ্ছে দাবি করে কৃষি সচিব বলেন, বিশ্বের সব জায়গায় প্রাকৃতিক দুর্যোগ হলেই কৃষক ক্ষতিগ্রস্ত হয়।\nপ্রতিনিয়তই জমি হারিয়ে যাচ্ছে। দেশে নদীভাঙ্গন বেড়েছে। এক সময় ১ কিলোমিটার ক্যাচমেন্ট নিয়ে যমুনা প্রবাহিত হয়েছে, সেই নদী এখন ১৪ কিলোমিটার ক্যাচমেন্ট নিয়ে প্রবাহিত হচ্ছে। ফলে কৃষকের জমি বিলীন হচ্ছে। নদী খনন করা জরুরি।\nকৃষিতে সুবিধা দিতে কৃষি যান্ত্রিকীকরণ নীতিমালা তৈরি হচ্ছে জানিয়ে তিনি বলেন, এটি পাস হলে কৃষক বিনা সুদে ঋণ পাবেন। কৃষক কেবল ঋণের আসল ব্যাংককে পরিশোধ করবেন। সুদ দেবে সরকার।\nআমরা চাই লাভজনক ও নিরাপদ কৃষি। এনিয়ে কাজ চলছে। ঢাকার মার্কেট টার্গেট করে রাজধানীর আশপাশে নিরাপদ ফসলের মার্কেট গড়ে তোলা হবে।\nকৃষি তথ্য সার্ভিসের পরিচালক ড. মো. নুরুল ইসলামের সভাপতিত্বে কর্মশালায় আরও বক্তব্য দেন কৃষি বিপণন অধিদফতরের মহাপরিচালক মো. ইউসুফ, কৃষি গবেষণা ইনস্টিটিউটের মহাপরিচালক আবুল কালাম আযাদ, কৃষি সম্প্রসারণ অধিদপ্তরের সরেজমিন উইংয়ের পরিচালক চন্ডী দাস কুন্ডু। প্রশিক্ষণ কর্মশালায় বিভিন্ন গণমাধ্যমের ৩০ জন সাংবাদিক অংশ নেন।\nসিআইপি কার্ডের মতো কৃষি খাতে অবদানে দেয়া হবে এআইপি; কৃষি সচিব এর তথ্যে কৃষি উদ্যোক্তা, ব্যবসায়ীরা আরও বেশি অনুপ্রাণিত হবেন।


পটিয়ায় ১৬ বছর ভাড়ায় সাব-রেজিস্ট্রার অফিস - Suprobhat Bangladesh পটিয়ায় ১৬ বছর ভাড়ায় সাব-রেজিস্ট্রার অফিস - Suprobhat Bangladesh\nপটিয়ায় ১৬ বছর ভাড়ায় সাব-রেজিস্ট্রার অফিস\nPosted on ডিসেম্বর ৩১, ২০১৯ December 31, 2019 Author suprobhatCategories দেশগ্রাম\nনিজস্ব ভবন না থাকায় ১৬ বছর ধরে চলছে পটিয়া উপজেলা সাব-রেজিস্ট্রার অফিস। সাবেক মহকুমা শহরের উপজেলা প্রশাসনের প্রধান ফটক এলাকায় ভাড়া বাসায় চলছে গুরম্নত্বপর্ণ এই অফিসটি। এখান থেকে বছরে প্রায় একশ কোটি টাকা রাজস্ব আদায় হলেও নিজস্ব ভবন না থাকায় জমি ক্রেতা-বিক্রেতারা প্রতিদিন ভোগানিত্মতে পড়ছেন। পটিয়া পৌরসদর, উপজেলার ১৭ ইউনিয়ন ও পার্শ্ববর্তী কর্ণফুলী উপজেলার ৫ ইউনিয়নের জায়গা রেজিস্ট্রি করার একমাত্র অফিস এটি। এই অফিসে নেই দলিল ও বালাম রাখার নিরাপদ কোনো স’ান। ২০০৩ সালে প্রবাস রঞ্জন বড়-য়া নামের ব্যক্তির কাছ থেকে ভাড়া নিয়ে পটিয়া সাব-রেজিস্ট্রার অফিসটি এখনো চলছে। নিচতলায় পটিয়া সাব-রেজিস্ট্রার ও দ্বিতীয় তলায় পটিয়া দলিল লেখক সমিতির নেতৃবৃন্দ ও সদস্যরা তাদের কার্যক্রম চালাচ্ছেন। প্রতিদিন সাব-রেজিস্ট্রার অফিসে আসা ভূমিদাতা ও গ্রহীতাদের বসার স’ান পর্যনত্ম নেই। যার কারণে বয়স্ক নারী-পুরম্নষ ও মহিলাদের দুর্ভোগ পোহাতে হয়। বর্তমান সরকারের সময়ে উপজেলা সদরে সরকারি অর্থে বিভিন্ন গুরম্নত্বপূর্ণ ভবন নির্মাণ করা হলেও পটিয়ায় দীর্ঘদিনেও সাব-রেজিস্ট্রার অফিসের নিজস্ব ভবন নির্মাণের কোনো উদ্যোগ নেওয়া হয়নি।\nদলিল লেখক সমিতি ও বিভিন্ন সূত্রে জানা গেছে, সাব-রেজিস্ট্রার ভবন নির্মাণে সরকারিভাবে বরাদ্দ থাকলেও সঠিক পরিকল্পনা ও উদ্যোগের অভাবে পটিয়ায় তা বাসত্মবায়ন হচ্ছে না। যার কারণে পটিয়া উপজেলার ১৭ ইউনিয়ন, পৌরসদর ও কর্ণফুলী উপজেলার ৫ ইউনিয়নের ভুমি ক্রেতা-বিক্রেতারা প্রতিদিন রেজিস্ট্রি করতে এসে ভোগানিত্মতে পড়ছেন। পটিয়া সাব-রেজিস্ট্রার অফিসে সাব-রেজিস্ট্রার, সহকারী, মোহরার, টিসি মোহরার, নকলনবিশ ছাড়াও দ্বিতীয় তলায় প্রায় ৮০জন দলিল লেখক রয়েছেন। দলিল লেখক সমিতির সদস্যদের অনেকে দ্বিতীয় তলায় বসার স’ান না পেয়ে সাব-রেজিস্ট্রার অফিসের বাইরে দোকান ভাড়া নিয়ে দলিল প্রস’তের কাজ করেন। পরে তারা সাব-রেজিস্ট্রার অফিসে এসব দলিল সম্পাদন করেন। পটিয়া পৌরসদর, উপজেলার হাইদগাঁও, কেলিশহর, কচুয়াই, খরনা, ভাটিখাইন, ছনহরা, বড়লিয়া, শোভনদন্ডী, জঙ্গলখাইন, হাবিলাসদ্বীপ, জিরি, আশিয়া, কাশিয়াইশ, কোলাগাঁও, কুসুমপুরা, ধলঘাট, দড়্গিণ ভূর্ষি ও পার্শ্ববর্তী কর্ণফুলী উপজেলার জুলধা, চরলড়্গ্যা, চরপাথরঘাটা, বড়উঠান ও শিকলবাহা এলাকা সংশিস্নষ্ট মৌজার ভূমি পটিয়া সাব-রেজিস্ট্রার অফিসে রেজিস্ট্রি সম্পাদিত হয়। এতে বছরে প্রায় একশ কোটি টাকার রাজস্ব আদায় হয়ে থাকে। স’ানীয়ভাবে কর আদায় করতে সম্প্রতি প্রতিটি উপাজেলায় সাব-রেজিস্ট্রার অফিসে এনআরবিসি ব্যাংকের অধীনে বুথও চালু করা হয়েছে। তবে পটিয়ায় জায়গা সংকুলান না হওয়ায় এখনো পর্যনত্ম বুথের কার্যক্রম চালু করা যাচ্ছে না।\nপটিয়া দলিল লেখক সমিতির সাধারণ সম্পাদক হাজি মো. শামসুদ্দোহা ও সাংগঠনিক সম্পাদক প্রণব দাশ জানিয়েছেন, জনগুরম্নত্বপূর্ণ পটিয়া সাব-রেজিস্ট্রার অফিস। কিন’ দীর্ঘ ১৬ বছর ধরে ভাড়া বাসায় চলছে। নিজস্ব ভবনের অভাবে সাব-রেজিস্ট্রার অফিস ছাড়াও দলিল লেখক সমিতির নেতৃবৃন্দ ও দাতা-গ্রহীতারা ভোগানিত্মর শিকার হচ্ছেন। ইতোপূর্বে পটিয়া উপজেলা প্রশাসনের জায়গায় একটি নিজস্ব ভবন নির্মাণের পরিকল্পনা নেয়া হলেও তা অদৃশ্য কারণে বাসত্মবায়ন হয়নি। যার কারণে ভাড়া বাসায় সাব-রেজিস্ট্রার অফিস ও দলিল লেখক সমিতির কার্যক্রম চলছে।\nপটিয়া উপজেলা সাব-রেজিস্ট্রার মো. জাহিদুল ইসলাম জানিয়েছেন, উপজেলা প্রশাসনের অসহযোগিতার কারণে পটিয়া সাব-রেজিস্ট্রার অফিসের নিজস্ব ভবন নির্মাণ সম্ভব হচ্ছে না। অথচ মাননীয় প্রধানমন্ত্রী শেখ হাসিনা দেশের প্রতিটি উপজেলায় সাব-রেজিস্ট্রার অফিস নির্মাণের ঘোষণা দিয়েছেন। উপজেলা প্রশাসন সহযোগিতা করলে পটিয়া সদরেই সাব-রেজিস্ট্রার অফিস ভবন নির্মাণ সম্ভব। শীঘ্র্বই চট্টগ্রাম-১২ (পটিয়া) আসনের সংসদ সদস্য ও জাতীয় সংসদের হুইপ সামশুল হক চৌধুরীর সঙ্গে এ বিষয়ে আলাপ করবেন বলে জানান তিনি। যাতে সরকারি অর্থে সাব-রেজিস্ট্রার অফিস ভবন নির্মাণ কাজ যায়।\nপটিয়া উপজেলা নির্বাহী কর্মকর্তা হাবিবুল হাসান জানিয়েছেন, উপজেলা প্রশাসনের অভ্যনত্মরে সাব-রেজিস্টার অফিস ভবন নির্মাণের কোনো সুযোগ নেই। সাব-রেজিস্ট্রার অফিস যেহেতু রাজস্ব আদায় করবে, সেহেতু তাদের বাইরে থাকতে হবে।\n»রাঙ্গুনিয়ার ২ ইউপি নির্বাচনে নৌকার বিজয়\n»ইয়াবা, চোরাচালান প্রতিরোধ নাফনদীর বেড়িবাঁধকে সীমানত্ম সড়কে উন্নীত করার প্রসত্মাব\n»পটিয়ায় ১৬ বছর ভাড়ায় সাব-রেজিস্ট্রার অফিস\n»চকরিয়ায় ছড়া-খালে বালু উত্তোলন হুমকির মুখে পরিবেশ, ক্ষতিগ্রস্ত সড়ক\n»জমি অধিগ্রহণের অর্থ আত্মসাতের অভিযোগ


Rudranil Ghosh meets former TMC leader Suvendu Adhikari who recently joined BJP, Entertainment News: শুভেন্দুর সঙ্গে সাক্ষাৎ, রুদ্রনীল ঘোষের বিজেপিতে যোগদানের জল্পনা তুঙ্গে!\nশুভেন্দুর সঙ্গে সাক্ষাৎ, রুদ্রনীল ঘোষের বিজেপিতে যোগদানের জল্পনা তুঙ্গে!\nতাহলে কি বিজেপিতে যোগ দেওয়ার পথে আরও একধাপ এগোলেন রুদ্রনীল ঘোষ? কী বলছেন অভিনেতা?\nJanuary 22, 2021 10:38:53 am\nএকুশের বিধানসভা ভোটের আগে রাজ্য-রাজনীতিতে দল-বদলের হাওয়া। একের পর এক তৃণমূল নেতামন্ত্রী শিবির বদলাচ্ছেন। এর মাঝেই জানুয়ারির গোড়া থেকে জোর জল্পনা, তৃণমূলের সঙ্গে দীর্ঘদিন ধরে জড়িত অভিনেতা রুদ্রনীল ঘোষও (Rudranil Ghosh) নাকি এবার গেরুয়া শিবিরে নাম লেখাতে চলেছেন। জন্মদিনে বিজেপি নেতা শঙ্কুদেব পাণ্ডার সঙ্গে তাঁরা সাক্ষাৎ। এবং কৈলাস বিজয় বর্গীয় সঙ্গে তাঁর দেখা করার ইচ্ছেপ্রকাশ যেন সেই জল্পনা আরও বাড়িয়ে দিয়েছে বই কমায়নি! এবার তার মাঝেই বৃহস্পতিবার রাতে তৃণমূল থেকে সদ্য বিজেপিতে যোগ দেওয়া শুভেন্দু অধিকারীর (Suvendu Adhikari) সঙ্গে তাঁর সাক্ষাৎ যেন সেই জল্পনার যজ্ঞেই ঘৃতাহূতির মতো কাজ করল। তাহলে কি বিজেপিতে যোগ দেওয়ার পথে আরও একধাপ এগোলেন রুদ্রনীল ঘোষ? প্রশ্ন তো উঠছেই।\nএপ্রসঙ্গে রুদ্রনীলের সাফ মন্তব্য, গতকাল রাতে এক অভিনেতার জন্মদিনের অনুষ্ঠানে হরিদেবপুরে এসেছিলেন শুভেন্দু অধিকারী। সেখানেই তাঁদের দেখা হয় এবং রাজনীতি নিয়ে কথা হয়। রাজনীতির ময়দানে সেভাবে সক্রিয় না থাকলেও দীর্ঘদিন ধরেই যেহেতু তৃণমূলের সঙ্গে জড়িত রুদ্রনীল, তাই বিগত আট-দশ বছর ধরেই একে অপরকে চেনেন তাঁরা। আর সেই প্রেক্ষিতেই এদিন শুভেন্দু অধিকারীর সঙ্গে কথা হয় বলে জানিয়েছেন অভিনেতা।\nরাজনীতির ময়দানে এবার একটু বড় পরিসরে রুদ্রনীলকে নামার পরামর্শ দেন শুভেন্দু। এপ্রসঙ্গে অভিনেতার বক্তব্য, সদ্য বিজেপিতে যোগ দেওয়া নেতাকে তিনি জানান যে, আর কিছুদিন পরে এই সিদ্ধান্ত নেবেন। এখন তাঁর কিছু পেশাগত কাজ রয়েছে। রুদ্রনীল ঘোষ তাঁর জন্মদিনেই আভাস দিয়েছিলেন যে, চলতি বছরের ফেব্রুয়ারি মাস থেকে সক্রিয় রাজনীতির ময়দানে নামবেন। তাহলে সেই জল্পনাই সত্যি হতে চলেছে? শুভেন্দু অধিকারির সঙ্গে তাঁর এই সাক্ষাৎকে কিন্তু রাজনৈতিক মহলের একাংশ এভাবেই দেখছে।\nউল্লেখ্য, এর পাশাপাশি নেতাজির জন্মবার্ষিকীতে তাঁকে শ্রদ্ধা জানাতে কেন্দ্রের তরফে ভিক্টোরিয়া মেমোরিয়ালের নাম বদলানোর ভাবনার কথাও শোনা যাচ্ছে। এপ্রসঙ্গে রাজ্যের সংস্কৃতিমহলের সিংহভাগ কেন্দ্রের সিদ্ধান্তের বিরোধিতা করলেও রুদ্রনীল ঘোষ এই পরিকল্পনাকে স্বাগত জানিয়েছেন। তাঁর কথায়, “আমার দেশের এত বড় মাপের মানুষ খুব কমই রয়েছেন। সেটা শুধু ভিক্টোরিয়া মেমোরিয়াল নয়, যদি যেকোনও জায়গার ক্ষেত্রে এমন কোনও কিছু ঘটে সেটা খুবই আনন্দের। এর থেকে আর ভালো কিছু হয় না। এই মাটি যাঁর বা যাঁদের জন্য স্বাধীন হয়েছে, তাঁর নামে যদি কিছু হয়, তাতে শুধু বাঙালি কেন, গোটা ভারতবাসীর কাছেই একটা ভালোলাগার জায়গা।” অতঃপর রুদ্রনীল ঘোষ যে গেরুয়া শিবিরের দিকে ক্রমাগত ঝুঁকছেন, তা নিয়ে রাজনৈতিক মহলে একটা চাপা উত্তেজনা অব্যাহতই রইল।\nRudranil GhoshSuvendu Adhikari\nWeb Title: Rudranil ghosh meets former tmc leader suvendu adhikari who recently joined bjp


জুমবাংলা ডেস্ক : মৌলভীবাজারের কমলগঞ্জ পৌরসভার নির্বাচনে আওয়ামী লীগ (নৌকা) প্রতীকের প্রচারণার গাড়িতে অগ্নিসংযোগের অভিযোগ পাওয়া গেছে।\nবুধবার রাত ১১টার দিকে চালক যুদ্ধাপুর গ্রামে নিজ বাড়িতে সিএনজিচালিত অটো নিয়ে যাওয়ার পথে অতর্কিতে এসে একদল দুর্বৃত্ত হামলা চালায়।\nজানা যায়, কমলগঞ্জ পৌরসভার ১ নম্বর ওয়ার্ডের গোপালনগর গ্রাম এলাকায় আওয়ামী লীগ মেয়রপ্রার্থী ও বর্তমান মেয়র মো. জুয়েল আহমেদ প্রচারণার মাইক লাগানো সিএনজিচালিত অটোরিকশাটি নিয়ে চালক শফিক মিয়া যুদ্ধাপুর গ্রামে নিজ বাড়িতে যাচ্ছিলেন।\nপথে বুধবার রাত ১১টার দিকে বাড়ির কাছেই একদল দুর্বৃত্ত ওই অটোরিকশায় হামলা চালায়। এ সময় সাইডের পর্দা ছিঁড়ে ফেলে ভাঙচুর করে, পরে অটোরিকশায় অগ্নিসংযোগ করে দুর্বৃত্তরা। ঘটনার খবর পেয়েই রাতেই কমলগঞ্জ থানার পুলিশের একটি দল ঘটনাস্থল পরিদর্শন করে।\nআ’লীগের মেয়রপ্রার্থী বর্তমান মেয়র মো. জুয়েল আহমেদ বলেন, এবারের নির্বাচনে তাকে আবারও দলীয়ভাবে মনোনয়ন দেয়ার পরও দলীয় আরও দুজন স্বতন্ত্র প্রার্থী হিসেবে মেয়র পদে নির্বাচন করছেন। ফলে শুরু থেকেই প্রচারণায় তাকে নানাভাবে হয়রানির চেষ্টা চলছিল।\nএমনিভাবে বুধবার রাতে প্রচারণা শেষে তার ভাড়া করা একটি অটোরিকশায় হামলা চালিয়ে অগ্নিসংযোগ করা হয়। তিনি মনে করেন তার প্রতিদ্বন্দ্বীদের মধ্যে কোনো একটি পক্ষের দুর্বৃত্তরা তার প্রচারণার অটোরিকশায় হামলায় চালায়। তিনি রাতেই থানায় অভিযোগ করেছেন।\nকমলগঞ্জ থানার ওসি মো. আরিফুর রহমান ঘটনার সত্যতা নিশ্চিত করেছেন। তিনি বলেন, এ ঘটনায় কোনো অভিযোগ তার হাতে আসেনি। তার পরও পুলিশ জোর তদন্ত করছে।\nউল্লেখ্য, কমলগঞ্জ পৌরসভায় আওয়ামী লীগ প্রার্থীর বিপরীতে দুজন বিদ্রোহী প্রতিদ্বন্দ্বিতা করছেন। এ ছাড়া মেয়র পদে প্রতিদ্বন্দ্বিতা করছেন বিএনপির এক প্রার্থী।\nবঙ্গবন্ধুর প্রতি কৃষকের ভালোবাসার সেই ছবি এখন দেখতে যেমন\nজুমবাংলা ডেস্ক: মুজিববর্ষ উপলক্ষে অনেকে অনেক কিছু করলেও জাতির পিতা বঙ্গবন্ধু শেখ মুজিবুর রহমানের প্রতি...


[জ্ঞানীর মতে অসংখ্য অবতার — কুটীচক — তীর্থ কেন]\n“কবীর দাসের নিরাকারের উপর খুব ঝোঁক ছিল। কৃষ্ণের কথায় কবীর দাস বলত, ওঁকে কি ভজব? — গোপীরা হাততালি দিত আর উনি বানর নাচ নাচতেন! (সহাস্যে) আমি সাকারবাদীর কাছে সাকার, আবার নিরাকারবাদীর কাছে নিরাকার।”\nমণি (সহাস্যে) — যাঁর কথা হচ্ছে তিনিও (ঈশ্বর) যেমন অনন্ত, আপনিও তেমনি অনন্ত! — আপনার অন্ত পাওয়া যায় না।\nশ্রীরামকৃষ্ণ (সহাস্যে) — তুমি বুঝে ফেলেছ! — কি জানো — সব ধর্ম একবার করে নিতে হয়। — সব পথ দিয়ে চলে আসতে হয়। খেলার ঘুঁটি সব ঘর না পার হলে কি চিকে উঠে? — ঘুঁটি যখন চিকে উঠে কেউ তাকে ধরতে পারে না।\nশ্রীরামকৃষ্ণ — যোগী দুই প্রকার, — বহুদক আর কুটীচক। যে সাধু অনেক তীর্থ করে বেড়াচ্ছে — যার মনে এখনও শান্তি হয় নাই, তাকে বহুদক বলে। যে-যোগী সব ঘুরে মন স্থির করেছে, যার শান্তি হয়ে গেছে — সে এক জায়গায় আসন করে বসে — আর নড়ে না। সেই এক স্থানে বসেই তার আনন্দ। তার তীর্থে যাওয়ার কোনও প্রয়োজন করে না যদি সে তীর্থে যায়, সে কেবল উদ্দীপনের জন্য।\n“আমায় সব ধর্ম একবার করে নিতে হয়েছিল — হিন্দু, মুসলমান, খ্রীষ্টান আবার শাক্ত, বৈষ্ণব, বেদান্ত — এ-সব পথ দিয়েও আসতে হয়েছে। দেখলাম, সেই এক ঈশ্বর — তাঁর কাছেই সকলি আসছে — ভিন্ন ভিন্ন পথ দিয়ে।\n“তীর্থে গেলাম তা এক-একবার ভারী কষ্ট হত। কাশীতে সেজোবাবুদের বৈঠকখানায় গিয়েছিলাম। সেখানে দেখি তারা বিষয়ের কথা কচ্ছে! — টাকা, জমি, এই সব কথা। কথা শুনে আমি কাঁদতে লাগলাম। বললাম, মা, কোথায় আনলি! দক্ষিণেশ্বরে যে আমি বেশ ছিলাম। পইরাগে দেখলাম, সেই পুকুর, সেই দুর্বা, সেই গাছ, সেই তেতুঁল পাতা! কেবল তফাত পশ্চিমে লোকের ভুষির মতো বাহ্য। (ঠাকুর ও মণির হাস্য)\n“তবে তীর্থে উদ্দীপন হয়ে বটে। মথুরবাবুর সঙ্গে বৃন্দাবনে গেলাম। মথুরবাবুর বাড়ির মেয়েরাও ছিল — হৃদেও ছিল। কালীয়দমন ঘাট দেখবামাত্রই উদ্দীপন হত — আমি বিহ্বল হয়ে যেতাম! — হৃদে আমায় যমুনার সেই ঘাটে ছেলেটির মতন নাওয়াত।\n“যমুনার তীরে সন্ধ্যার সময়ে বেড়াতে যেতাম। যমুনার চড়া দিয়ে সেই সময় গোষ্ঠ হতে গরু সব ফিরে আসত। দেখবামাত্র আমার কৃষ্ণের উদ্দীপন হল, উন্মত্তের ন্যায় আমি দৌড়তে লাগলাম — ‘কৃষ্ণ কই, কৃষ্ণ কই’ এই বলতে বলতে!\n“পালকি করে শ্যামকুণ্ড রা ধাকুণ্ডের পথে যাচ্ছি, গোবর্ধন দেখতে নামলাম, গোবর্ধন দেখবামাত্রই একেবারে বিহ্বল, দৌড়ে গিয়ে গোবর্ধনের উপরে দাঁড়িয়ে পড়লুম। — আর বাহ্যশূন্য হয়ে গেলাম। তখন ব্রজবাসীরা গিয়ে আমায় নামিয়া আনে। শ্যামকুণ্ড রাধাকুণ্ড পথে সেই মাঠ, আর গাছপালা, পাখি, হরিণ — এই সব দেখে বিহ্বল হয়ে গেলাম। চক্ষের জলে কাপড় ভিজে যেতে লাগল। মনে হতে লাগল, কৃষ্ণ রে, সবই রয়েছে, কেবল তোকে দেখতে পাচ্ছি না। পালকির ভিতরে বসে, কিন্তু একবার একটি কইবার শক্তি নাই — চুপ করে বসে! হৃদে পালকির পিছনে আসছিল। বেয়ারাদের বলে দিল ‘খুব হুঁশিয়ার।’\n“গঙ্গামায়ী বড় যত্ন করত। অনেক বয়স। নিধুবনের কাছে কুটিরে একলা থাকত। আমার অবস্থা আর ভাব দেখে, বলত — ইনি সাক্ষাৎ রাধা দেহধারণ করে এসেছেন। আমায় ‘দুলালী’ বলে ডাকত! তাকে পেলে আমার খাওয়া-দাওয়া, বাসায় ফিরে যাওয়া সব ভুল হয়ে যেত। হৃদে এক-একদিন বাসা থেকে খাবার এনে খাইয়ে যেত — সেও খাবার জিনিস তয়ের করে খাওয়াত।\n“গঙ্গামায়ীর ভাব হত। তার ভাব দেখবার জন্য লোকের মেলা হত। ভাবেতে একদিন হৃদের কাঁধে চড়েছিল।\n“গঙ্গামায়ীর কাছ থেকে দেশে চলে আসবার আমার ইচ্ছা ছিল না। সব ঠিক-ঠাক, আমি সিদ্ধ চালের ভাত খাব; — গঙ্গামায়ীর বিছানা ঘরের এদিকে হবে, আমার বিছানা ওদিকে হবে। সব ঠিক-ঠাক। হৃদে তখন বললে, তোমার এত পেটের অসুখ — কে দেখবে? গঙ্গামায়ী বললে, কেন, আমি দেখব, আমি সেবা করব। হৃদে একহাত ধরে টানে আর গঙ্গামায়ী একহাত ধরে টানে — এমন সময় মাকে মনে পড়ল! — মা সেই একলা দক্ষিণেশ্বরে কালীবাড়ির নবতে। আর থাকা হল না। তখন বললাম, না, আমায় যেতে হবে!\nবেলা এগারটার পর ঠাকুর শ্রীরামকৃষ্ণ মা-কালীর প্রসাদ গ্রহণ করিলেন। মধ্যাহ্নে একটু বিশ্রাম করিয়া বৈকালে আবার ভক্তদের সঙ্গে কথাবার্তায় কাটাইতেছেন — কেবল মধ্যে মধ্যে এক-একবার প্রণবধ্বনি বা “হা চৈতন্য” এই নাম উচ্চারণ করিতেছেন।\nঠাকুরবাড়িতে সন্ধ্যার আরতি হইল। আজ বিজয়া, শ্রীরামকৃষ্ণ কালীঘরে আসিয়াছেন, মাকে প্রণামের পর ভক্তেরা তাঁহার পদধূলি গ্রহণ করিলেন। রামলাল মা-কালীর আরতি করিয়াছেন। ঠাকুর রামলালকে সম্বোধন করিয়া বলিতেছেন, “ও রামনেলো! কই রে!”\nমা-কালীর কাছে সিদ্ধি নিবেদন করা হইয়াছে। ঠাকুর সেই প্রসাদ স্পর্শ করিবেন — সেইজন্য রামলালকে ডাকিতেছেন। আর আর ভক্তদের সকলকে একটু দিতে বলিতেছেন।